Rasmusen: Na severu Kosova zabrinjavajuće | EurActiv Srbija\nRasmusen: Na severu Kosova zabrinjavajuće\nGeneralni sekretar NATO Anders Fog Rasmusen izjavio je da misli da će se i nova vlada u Beogradu uveriti da budućnost Srbije leži u evroatlantskim strukturama, prvo u Evropskoj uniji, ali i jačanju partnerstva sa NATO. U intervjuu agenciji Beta, on je ocenio da je stanje na severu Kosova "zabrinjavajuće". NATO će nastaviti da sprovodi svoj mandat na nepristrasan i statusno neutralan način na Kosovu, rekao je Rasmusen, podsetivši da taj mandat uključuje i obezbeđivanje slobode kretanja. On je naglasio da podele Kosova neće biti.\n"Veoma bih voleo da dođe do napretka u odnosima Srbije sa Evropskom unijom i u tom cilju je od suštinskog značaja da Srbija sagleda da je nužno naći konstruktivno, političko rešenje za Kosovo", istakao je Rasmusen u razgovoru s dopisnikom Bete Draganom Blagojevićem.\nČelnik NATO kaže da na Zapadni Balkan gleda "kao na jedan nezavršeni posao". "Posle kraja hladnog rata uspeli smo da ponovo ujedinimo Evropu, kroz saradnju EU i NATO smo stvorili potpuni trajni mir... Ali i dalje nam nedostaje nešto na Zapadnom Balkanu i mnoge zemlje regiona teže tome da postanu ne samo članice EU, već i NATO", rekao je Rasmusen.\n"Kad se pogleda na geografsku kartu, mislim da Srbija pripada toj zajednici naroda koji teže ulasku u redove EU a možda i u NATO", istakao je on.\nRazumem strepnju u Srbiji\nNa pitanje kako gleda na to što će u novoj vladi Srbije biti i stranke koje nisu naklonjene jačanju veza sa NATO i da li strahuje da to može dovesti u pitanje dalje odnose NATO i Srbije, Rasmusen je odgovorio da "u potpunosti poštuje ono što će, na kraju krajeva, biti odluka samih Srba".\n"Niko nije prisiljen da postane član NATO, mada su mnoge zemlje u Evropi ušle u NATO jer je to bio najuspešniji vojni savez, dobar za bezbednost i odbranu, ali i dobra snaga kad je reč o ostvarivanju reformi vojnih struktura", dodao je.\nRasmusen je naveo da je NATO pokrenuo novi koncept koji zove "mudra odbrana" i koji se sastoji od udruživanja jer je pojedinačnim državama sve teže da svaka zasebno nabavljaju skupu opremu. Prema njegovoj oceni, "Srbija bi takođe mogla imati koristi od toga".\nBuduća članica EU, Hrvatska je u NATO-u, kao i zemlje kandidati za članstvo u EU Turska i Island. Članica tog saveza je i Albanija koja nema status kandidata. Crna Gora, BiH, Makedonija i Srbija su članice Partnerstva za mir, programa koji se odnosi na bilateralnu saradnju između NATO i zemalja koje učestvuju u programu. Srbija je pristupila programu Partnerstvo za mir 2006. godine.\nU Srbiji je na snazi rezolucija o vojnoj neutralnosti, prema kojoj Srbija ne bi trebalo da se priključuje vojnim savezima, a u javnosti uglavnom nema veće podrške članstvu u NATO zbog bombardovanja SR Jugoslavije 1999. u kojem je prema procenama poginulo između 1.200 i 2.500 ljudi.\nRasmusen je rekao da razume da u Srbiji "možda postoji određena surevnjivost u odnosu na NATO, imajući u vidu istoriju".\n"Ja razumem osećanja i brigu, ali takođe smatram da Srbi žele napredak i da gledaju u budućnost, umesto u prošlost... I to je i moj poziv da udružimo trud da se ostvari napredak na Zapadnom Balkanu, kad je reč o ekonomiji i kad je u pitanju bezbednost", rekao je generalni sekretar NATO.\nSrbija u EU može i bez NATO\nNa pitanje da li bi za Srbiju mogao biti problem ukoliko ne bude želela da postane članica NATO, s obzirom na to da želi da pristupi EU, on je istakao da je "moguće biti član EU, a ne i NATO", Kao obrazloženje je naveo da je 21 država članica obe ove organizacije, što znači da neke članice nisu u NATO. Ipak, on je istakao da sve one "imaju snažne partnerske odnose s Atlantskim savezom".\nRasmusen je istakao da se merila za pristupanje EU i NATO u velikoj meri podudarna, što olakšava pristupanje.\n"NATO je bio jemac mira i stabilnosti na Zapadnom Balkanu za poslednjih deset godina, a na Kosovu je to činio na nepristrasan i statusno neutralan način na dobrobit svih, uključujući srpsku zajednicu i nadam se da će to uvažiti Srbi, uključujući ljude u Srbiji", dodao je Rasmusen.\nNa pitanje kako gleda odnose Srbije i NATO kroz Partnerstvo za mir i postoje li polja na kojima se ta saradnja može dalje podstaći i pospešiti, Rasmusen je uzvratio da se više može učiniti kroz obuku, obrazovanje i vežbe.\nNa severu Kosova zabrinjavajuće\nRasmusen je ocenio da je stanje na severu Kosova "zabrinjavajuće" i pozvao sve strane da nađu miroljubivo rešenje za tamošnji sukob. On je takođe istakao da je neophodno pronaći političko rešenje i da podele Kosova neće biti. Prema njegovim rečima, "važno je da se tom pitanju priđe korak po korak, a prvi korak je da se ostvari napredak u dijalogu Beograd-Priština pod okriljem Evropske unije".\n"Ja sam naglasio da o podeli Kosova ne može biti govora i važno je da se to veoma jasno predoči svima na Zapadnom Balkanu... Ali u tom okviru je takođe značajno da vlasti u Prištini shvate važnost da sve zajednice na Kosovu budu potpuno uključene u politički i javni život na Kosovu", rekao je Rasmusen.\nOn je ponovio da je NATO već odložio smanjenje broja trupa Kfora zbog "rovite situacije na severu Kosova" i da će za neko vreme i dalje na Kosovu imati između pet i šest hiljada vojnika.\n"Sagledavajući svekupne prilike na Zapadnom Balkanu osvedočili smo se u poboljšanje bezbednosne situacije tokom poslednjih godina, ali stanje na severnom delu Kosova jeste razlog zabrinutosti i pozivam sve tamo uključene strane da učine sve u svojoj moći da nađu miroljubivo rešenje za tamošnji sukob", naveo je čelnik NATO.\nUpitan da objasni kako smatra da se tamošnja situacija može rešiti Rasmusen je naglasio da je "pravi put za to da se nađe političko rešenje za Kosovo". "U tom cilju dijalog Beograd-Priština pod okriljem Evropske unije je od kjučne važnosti i nadam se da će se taj dijalog nastaviti čim se u Beogradu formira nova vlada", kazao je čelnik NATO.\nRasmusen je s tim u vezi podvukao da će Kfor "i dalje primenjivati svoj UN mandat kako bi zajamčio bezbednost i zaštitu svim ljudima koji žive na Kosovu, i to na statusno neutralan i nepristrasan način" dodajući da "taj mandat uključuje da se obezbedi sloboda kretanja na Kosovu".\n"NATO je bio jemac mira i stabilnosti na Zapadnom Balkanu za poslednjih deset godina, a na Kosovu je to činio na nepristrasan i statusno neutralan način na dobrobit svih, uključujući srpsku zajednicu i nadam se da će to uvažiti Srbi, uključujući ljude u Srbiji", rekao je Rasmusen u intervjuu agenciji Beta.\nBez konkretnih datuma za pristupanje zemalja regiona\nUpitan kakvi su izgledi da Crna Gora, Makedonija i Bosna i Hercegovina napreduju ka tešnjim odnosima i možda počnu i pregovore o članstvu s NATO, Rasmusen je odgovorio da smatra da bi "možda bilo malo prerano da se govori o datumima".\nDodao je da je kad je reč o Skoplju, NATO još pre četiri godine na samitu u Bukureštu iskazao spremnost da počne pregovore o članstvu "čim se nađe obostrano zadovoljavajuće rešenje oko imena (odnosno reši spor s Grčkom)".\n"Crna Gora je ostvarila upečatljiv napredak, Podgorici smo dali Akcioni plan za članstvo i u tom okviru su Crnogorci mnogo šta uradili na istinskom preobražaju svog društva i krenuli ka članstvu u NATO", rekao je Rasmusen ali je napomenuo da "iako smo na pravom putu" ipak "ostaje još određeni posao da se uradi".\nRasmusen je rekao da je u slučaju Bosne i Hercegovine odobren Akcioni plan za članstvo uz određene uslove, a to znači da se sprovedu reforme na polju vojne imovine, "tako da to veoma zavisi od same Bosne i Hercegovine".\nRasmusen je ponovio da je rano da se govori o datumima ulaska u članstvo. "Ali, imamo veoma jasnu želju da sve države Zapadnog Balkana budu ugrađene u evroatlantske strukture, uključujući, naravno, Srbiju", istakao je generalni sekretar NATO u intervjuu agenciji Beta.\n: Lideri NATO za jačanje saradnje sa Srbijom


ĐOKIĆ PREDAT U NADLEŽNOST TUŽILAŠTVA, PRIJETIO SUDIJI OLGICI PANTIĆ | SRNA\nBANjALUKA, 16. AVGUSTA /SRNA/ - Policijski službenici Uprave za organizovani i teški kriminalitet Ministarstva unutrašnjih poslova /MUP/ Republike Srpske lišili su slobode lice D.Đ. iz Brčkog na području Doboja zbog postojanja osnova sumnje da je izvršio krivično djelo napad na sudiju i javnog tužioca, rekla je Srni načelnik Odjeljenja za odnose sa javnošću MUP-a Srpske Mirna Miljanović.\n"U okviru ovih aktivnosti, pripadnici Uprave za organizovani i teški kriminalitet, po nalogu Republičkog javnog tužilaštva izvršili su pretres lokacija i vozila u Doboju koje koristi lice lišeno slobode i tom prilikom je pronađeno više predmeta koji su privremeno oduzeti a koji se mogu koristiti u daljem krivičnom postupku", naglasila je Miljanović.\nOna je navela da je lice D.Đ. sinoć predato u nadležnost Republičkog javnog tužilaštva uz izvještaj koji ga sumnjiči da je 25. aprila izvršio krivično djelo napad na sudiju i javnog tužioca.\nSrna nezvanično saznaje da je riječ o prijetnjama sudiji Okružnog suda u Banjaluci Olgi Pantić koje je uputio uhapšeni Dražen Đokić.


Izvor: Vostok.rs, 16.Jun.2019, 09:28\nTeheran je u subotu pozvao britanskog ambasadora u Iranu, Roba Mekajera, u Ministarstvo spoljnih poslova, javlja agencija ISNA. Iranske diplomate izrazile su protest Mekajeru zbog londonske podrške Vašingtonovim tvrdnjama da Teheran stoji iza eksplozija na naftnim tankerima u Omanskom zalivu ranije ove sedmice.\nAmbasadoru je rečeno da je anti-iranski stav Velike Britanije "neprihvatljiv" i da britanska "politika praćenja", kojom se London slaže sa svime što SAD kažu bez predstavljanja dokaza, mora prestati. U četvrtak su dva naftna tankera povezana sa Japanom i Norveškom potresena eksplozijama u blizini obale Omana. Iran je saopštio da je spasio 44 mornara sa tankera i nazvao incident "sumnjivim", ističući da nema nikakve veze sa eksplozijama. Izvor: Vostok / RT\nIran je pozvao britanskog ambasadora u Teheranu na razgovor, nakon što je Velika Britanija optužila Iran za napade na dva naftna tankera u Omanskom zalivu, javila je iranska novinska agencija ISNA. "Tokom sastnka sa zvaničnikom iranskog ministarstva spoljnih poslova, Iran je snažno kritikovao...


Adolf Hitler - Dnevni list Danas\nPočetna » Adolf Hitler » Page 2\nCrkva u kojoj je pisano Miroslavljevo jevanđelje korišćena kao džamija\nCrkva Svetog Petra i Pavla u Bijelom Polju, jedna od najlepših srednjovekovnih verskih objekata, imala je tešku sudbinu.\nPiše: M.Repić 27. 8. 2019.\nRuzvelt moli Hitlera za mir\nPredsednik Sjedinjenih Američkih Država F. D. Ruzvelt uputio je apel za mir vođi Rajha Hitleru i predsednku Poljske Mošćickom, piše list Vreme na današnji dan pre 80 godina.\nPiše: M. Repić 26. 8. 2019.\nDW: Pakt koji je zauvek promenio Evropu pre tačno 80 godina\nAdolf Hitler i Josif Staljin ideološki nisu bili bliski. To ih međutim nije sprečilo da pre tačno 80 godina sklope sporazum o nenapadanju. Posledice toga u istočnoj Evropi osećaju se i dan-danas.\nPiše: Dojče vele 23. 8. 2019.\nZa američke đake snimljen film o istoriji Jugoslavije\nKroz našu zemlju, od mađarske do bugarske granice, nedavno je proputovala naučna ekspedicija Laurensa Toa, piše list Vreme pre 80 godina.\nPiše: Maja Repić 13. 8. 2019.\nBeograd nije Holivud: Oblačno vreme omelo snimanje filma\nDanašnji dan, sudeći po novinskoj kampanji na obema stranama, predstavlja vrhunac zategnutosti u odnosima između Nemačke i Poljske oko Danciga, piše u tekstu na naslovnoj strani dnevnog lista Vreme 9. avgusta 1939. godine.\nPiše: Vladimir Maričić 9. 8. 2019.\nNa naslovnim stranama listova Pravda i Vreme 20. jula 1939. godine preovlađuju političke teme koje jasno ukazuju na porast tenzija u Evropi i zaoštravanje odnosa među svetskim velesilama.\nPiše: Maja Repić 20. 7. 2019.\nLjubitelj radija koji je pokušao da prkosi zakonu\nPoluzvanična nemačka agencija prenela je da je „danas“ na sastanku između Hitlera i Fostera donesena odluka da se Dancig prisjedini Rajhu, saznajemo sa naslovne strane lista Vreme 19. jula 1939. godine.\nPiše: Miljana Morača 19. 7. 2019.\nSlon u Holivudu napravio štetu od 900.000 dolara\nMeksikanka koja je rodila petorke i Hitlerova konferencija sa Forsterom i Zaskeom glavne su vesti naslovnih strana Vremena i Pravde.\nPiše: Milja Gogić 15. 7. 2019.\nPoseta Hitlera Dancigu\nPukovnik Bek, koji se nalazi na odmoru hitno se vratio u Varšavu zbog događaja u Dancigu koji je mesecima u centru pažnje, piše list Pravda pre 80 godina.\nPiše: Maja Repić 2. 7. 2019.\nPorast tenzija u predratnoj Evropi\nLondon je skrenuo pažnju na represalije koje će, u slučaju da vlada u Tokiju ne izađe u susret zahtevima, primeniti u najskorije vreme, piše list Pravda pre 80 godina.\nPiše: Maja Repić 27. 6. 2019.\nIma li na Južnom polu uglja i nafte?\nNova ekspedicija na Južni pol koju organizuju SAD treba da oda poslednje tajne Južnog pola, piše list Pravda na današnji dan pre 80 godina.\nPiše: Maja Repić 23. 6. 2019.\nGebels: Firer neće ustuknuti pred pretnjama\nMinistar Rajha Gebels, koji se od juče nalazi u Dancigu, da bi prisustvovao omladinskim svečanostima, održao je sinoć govor u kome je apelovao na narod da istraje u borbi za prisjedinjenje Danciga Rajhu.\nPiše: V. Stojsavljević 19. 6. 2019.\nU nedelju popodne, kada se masa sveta tiskala u galeriji Luvra, lopovi su uspeli da iznesu remek-delo francuskog slikarstva, delo “Bezbrižni” slikara Vatoa, piše list Vreme na današnji dan pre 80 godina.\nPiše: Maja Repić 16. 6. 2019.\nSovjetski ambasador Ruzveltu pre 80 godina: Rusija odana ideji mira\nNa naslovnicama jugoslovenske štampe, na današnji dan 1939. godine, dominiraju vesti iz Trećeg Rajha. I dok Pravda prenosi stav Sovjetske Rusije da je odana ideji mira, Vreme piše o paktu o nenapadanju Rajha, Estonije i Letonije.\nPiše: J. Z. T. 8. 6. 2019.


Potpisan ugovor za podsticaj poljoprivrednih proizvođača | Opština Višegrad\nPotpisan ugovor za podsticaj poljoprivrednih proizvođača\nNačelnik opštine Višegrad Mladen Đurević potpisao je danas ugovor o saradnji sa njemačkom nevladinom organizacijom „Pomoć“, kojim je predviđena dodjela donacija za 30 poljoprivrednika sa područja ove opštine.\nĐurević je rekao da se ugovor odnosi na podršku socio-ekonomskoj stabilnosti.\n„Ljudi se podstiču na bavljenje poljoprivredom, a prioritet će imati svi koji budu napravili dobre projekte, a odnose se na plasteničku proizvodnju, uzgoj stoke, voćarstvo“, dodao je Đurević.\nĐurević je naglasio da je opštinskim budžetom predviđeno 100.000 KM za podsticaj razvoja poljoprivrede, da lokalna zajednica u projektu učestvuje sa 35 odsto sredstava, korisnici 15 odsto, a organizacija „Pomoć“ sa 50 odsto sredstava.\nOn je dodao da će zainteresovani moći da se jave na konkurs koji će biti objavljen u medijima, a korisnici projekta biće odabrani krajem godine.\nPredstavnik ove njemačke nevladine organizacije Almin Adžović rekao je da ovaj projekat u BiH ima za cilj podršku 170 korisnika u poljoprivrednom sektoru.\n„Svaki korisnik ima pravo na grant od 2.000 evra, a ima učešće od 15 odsto u sufinansiranju svoje ideje. Projekat se implementira u nekoliko koraka – dva kruga selekcije, podrška u grantovima i monitoring nakon podrške. Tu imamo i podršku individualnim proizvođačima u brendiranju vlastitih proizvoda“, istakao je Adžović.\nOn je dodao da je uslov da su zainteresovani nezaposleni i da imaju kvalitetnu ideju za razvoj vlastitog biznisa.


Utakmica bez sudije: Kako su propali slučajevi zloupotreba finansiranja SNS-a - Ozonpress :: internet portal\nTag: finansiranje, SNS\n– Sedimo nas dvoje i bude tu i neki treći čovek. I ja kažem, ‘evo ja hoću da dam 800 evra, ali ne mogu da dam 800 evra, dozvoljeno je manje. Evo ti, izvoli novac, molim te, plati za našu stranku.\n– Meni nije poznat nijedan slučaj u kome tužilaštvo goni za pranje novca, a da već u pretkrivičnom postupku ima pravnosnažno rešeno predikatno delo (krivično delo iz kog je potekao novac koji se „pere“ prim.aut). Drugim rečima, svi meni poznati slučajevi zasnovani su na tužilačkim istragama i optužnicama bez ovog prethodnog uslova.\n– Imamo privid da postoje mehanizmi za kontrolu i za kažnjavanje, a da ustvari oni to nisu… U praksi kad neki od najvećih, najočiglednijih slučajeva kršenja zakona ostanu nekažnjeni, onda ne možemo reći da ta kontrola, odnosno kažnjavanja funkcionišu – kaže za CINS Nemanja Nenadić iz Transparentnosti Srbije.\n– Tamo gde je jak uticaj politike policija nikada ne radi svoj posao formalno ispravno do kraja – navodi Siniša Janković, policijski inspektor u penziji.\nstop naprednoj pljacki 23/05/2022 u 19:41 Odgovorite


Uzbudljivo predavanje Zorana Nikolića o tajnama Beograda | CityMagazine\nU utorak, 11. februara u Delfi cafeu u SKC-u sa početkom u 18 sati Lagunin autor Zoran Nikolić održaće predavanje posvećeno tajnama Beograda. Ovo druženje sa čitaocima obuhvatiće i prikaz najizražajnijih fotografija koje je autor objavio u knjigama „Beograd ispod Beograda“, „Masonski simboli u Beogradu“, “Tajna Novog Beograda“ 1 i 2 i romanu „Grad tajni“.\nZoran Nikolić je, zajedno sa Vidojem Golubovićem, autor knjige Beograd ispod Beograda, koja je nedavno doživela jubilarno, deseto izdanje.\nOva knjiga vodi čitaoca kroz tajanstvena mesta skrivena pod gradom: misteriozne tašmajdanske pećine, bezbrojni lagumi ispod Kosančićevog venca i Dorćola, Rimski bunar, ostaci antičkih vodovoda… Beograd ispod Beograda istražuje i nepoznate puteve starih cevovoda, podzemne vodotokove, zaboravljene reke i izvore… Najzad, ovo delo nas sa pijetetom podseća na rasuta groblja civilizacija koje su nam prethodile. Posebna celina posvećena je Zemunu, gradu izuzetno bogate podzemne topografije, koja obuhvata prostore ispod Gardoša, Ćukovca, Muhara, Kalvarije i ispod cele Bežanijske kose.\nPredavanje zatim dotiče najupečatljivije fotografije iz knjige Masonski simboli u Beogradu, u kojem je autor analizirao građevine i simbole koje su slobodni zidari ostavljali kao zapise o svom dvovekovnom postojanju u Beogradu.\nNajzad, predavanje će biti zaključeno briljantnim izborom fotografija iz knjige Tajna Novog Beograda, u dva toma, koje je Nikolić potpisao sa Mirkom Radonjićem.


Informacione i komunikacione tehnologije (ICT) - USAID Competitiveness Project - USAID Serbia Competitiveness Project\nToggle navigation Blog : Informacione i komunikacione tehnologije (ICT) UncategorizedInformacione i komunikacione tehnologije (ICT) « Srpsko udruženje iz sektora građevine postalo član FIDIC-a\n20 Oct Informacione i komunikacione tehnologije (ICT)\nPosted in : Uncategorized on October 20, 2007 by : admin Comments: 0 Ciljani podsektori: Razvoj softvera, dizajn, Business Processing Outsourcing (BPO)\nFirme u ICT sektoru u Srbiji imaju komparativnu prednost u regionu u pogledu cena i fleksibilnosti stručnjaka da se prilagode različitim tipovima projekata. Sa prosečnom bruto platom od 880 dolara na mesečnom nivou u ICT sektoru, Srbija je ispod proseka u odnosu na Gruziji (1.050 dolara bruto), Rumuniju (1.300 dolara), Mađarsku (2.200 dolara) i Tursku (3.600 dolara). Raspoložive tehničke sposobnosti, poput programiranja, su na visokom nivou uz prisutan stabilni porast radne snage, uzevši u obzir ukupan broj od 26.963 diplomaca u 2005. godini iz tehničkih nauka relevantnih za ICT poslove.\nMeđutim, ovi diplomci nisu uvek upoznati sa tekućim potrebama programiranja te je stoga neophodna i dodatna obuka na radu. Intervjuisane firme su kao najveći nedostatak u pogledu sposobnosti odredile menadžerske veštine, a vlasnici smatraju da je rast firme ugrožen zbog nedostatka srednjeg menadžmenta koji bi preuzeo ključne funkcije, dok bi mlađi programeri bili na pozicijama koje su više tehničke prirode. Konkurentnost Srbije je takođe smanjena zbog jake podeljenosti usled koje se male firme ne udružuju kako bi se zajednički takmičile za veće projekte na bitnim tržištima.\nI pored ovoga, ovo je grana u usponu i Srbija može da pridobije značajan deo regionalnog poslovanja uz povećanu tražnju usluga od strane zapadnih tržišta. Od 2003 do 2006, prodaja i broj radnih mesta su udvostručeni, a izvoz je povećan sa 11 miliona na 50 miliona dolara. U ovom trenutku, prema zvaničnoj statistici, nekih 2.000 preduzeća u ICT sektoru zapošljava oko 150.000 ljudi. Izveštaj Svetskog ekonomskog foruma o tehnološkoj spremnosti /inovacijama u Srbiji je ohrabrujući: Srbija se našla ispred većine svojih suseda po tehničkoj spremnosti, čak i ispred Bugarske, Makedonije, Albanije i Bosne u pogledu inovacija. Vlada Srbije obezbeđuje posebne podsticaje za direktna strana ulaganja u ICT, a istovremeno se radi na institucionalizaciji i jačanju veza između ove grane privrede i visokog obrazovanja.\nBudući da svetsko tržište „outsourced” softverskog inženjeringa, offshore dizajniranja sistema i integracija nastavlja da raste, Srbija je dobro pozicionirana i geografski i strukturalno da bi pružila isplative i pouzdane alternative u odnosu na druga tržišta. Srbija poseduje značajan potencijal da se postavi kao vodeća lokacija za outsourcing i druge potrebe evropske IT industrije. U Srbiji postoji preko 1,300 registrovanih IT kompanija sa preko 10,000 zaposlenih. Ove kompanije variraju od internet provajdera do firmi za softverski inženjering i integratora sistema svetskog nivoa. Partneri sektora su vodeće tehnološke kompanije širom sveta, u saradnji sa kojima se obezbeđuju prvoklasna rešenja i za domaće i za međunarodne klijente. Domaće tržište IT usluga se takođe širi, što takođe predstavlja nove mogućnosti za B2B. Domaća mala i srednja preduzeća sve više imaju potrebe za IT uslugama i rešenjima, a veliki broj opština je prevazišao nacionalne institucije u inicijativama na poljima e-vlade, e-bankarstva i e-učenja, čime se stvaraju dodatne mogućnosti za domaće proizvođače softvera.\nSrbija nudi visokokvalifikovane, preduzetne inženjere, kompetentne na širokom polju tehnologija, i pružanju podrške efikasnom razvoju kvalitetnog prilagođenog softvera i sistemskih integracija. Sektor obuhvata dosta malih, fleksibilnih firmi koje su sposobne da brzo reaguju na potražnju na tržištu i razviju za sebe novu tržišnu nišu. Visokokvalifikovana radna snaga su uglavnom mladi ljudi od kojih je veliki broj stekao obrazovanje i/ili radno iskustvo u inostranstvu. Međutim, generalno gledano, radni kadar nije iskusan u poslovnom smislu koliko bi mogao biti. Uloga Projekta je da pomogne pri prevazilaženju određenih nedostataka u sektoru i razvije promotivnu strategiju koja se zasniva na pozitivnim osobinama sektora i konkurentnim prednostima.\nStrateški fokus usmeren je na jačanje kapaciteta srpskih firmi za nadmetanje na međunarodnom tržištu, kroz:\n• Unapređenje konkurentnosti domaćih IT firmi izgradnjom njihovih kapaciteta u tehničkim oblastima poput Upravljanja projektima, ali i tzv. soft veštinama poput marketinga.\n• Podrška firmama za dobijanje međunarodno priznatih sertifikata.\n• Promocija prodaje i marketing strategija kojima se povećava izvoz IT usluga i rešenja, naročito putem outsourcing-a.\n• Identifikovanje B2B mogućnosti unutar Srbije i regiona koje omogućavaju rast kroz lokalnu potražnju za IT rešenjima i uslugama u privatnom i javnom sektoru.\n• Fasilitacija povećanja greenfield investicija i zajedničkih ulaganja u ICT oblasti.


Univerzitet u Beogradu i Društvo za popularizaciju nauke organizovaće besplatnu pripremu polaganja završnog ispita iz matematike za 200 učenika osmog razreda osnovne škole. Pripreme će se održavati svake subote i nedelje, od 14. maja do 5. juna, u amfiteatru Mašinskog fakulteta u Beogradu, s početkom u 18 sati.\nOsmaci mogu da se prijave do 12. maja na internet adresi www.dppn.rs.\n- U junu 2011. godine će se posle 56 godina ponovo polagati mala matura, odnosno po novogovoru završni ispit. Do sada su ispit polagali samo oni osnovci koji su planirali da nastave školovanje, a sada je završni ispit obavezan za sve đake - piše u saopštenju društva.\nPošto se ove godine taj test polaže prvi put, a školsku godinu su pratile višemesečne obustave nastave - od 28. januara do 1. aprila, i pošto su privatni časovi skupi, Društvo za popularizaciju nauke je odlučilo da organizuje pripremu osnovaca.\n- Ideja je da se đaci tokom maja uvedu u prostor visokoškolskih ustanova i da im se obezbede zbirke. Pripreme će početi istog dana kada i probni test za završni ispit u osnovnim školama - piše u saopštenju.


Zasijala kulturna manifestacija "DAN u Radničkom domu"\nU organizaciji BAZA-e i uz podršku Saveza samostalnih sindikata grada Novog Sada i opština, upriličen je nesvakidašnji kulturni događaj "DAN". Bio je to je jednodnevni umetnički štambilj koji promoviše kulturu prostora i ima za cilj da otvori i aktivira nevidljive ili javnosti nepoznate prostore u vidu kulture, nasuprot njegovoj osnovnoj delatnosti odnosno nameni.\nU okviru događaja bila su prikazana 43 autorska dela selektovana kroz međunarodni interdisciplinarni konkurs Pogledaj nevidljivo (Seeing the Invisible). Ostvarenja različitih formata i tehnika, sa zajedničkom temom nevidljivih, napuštenih i prostora u procesu tranzicije, dela su 58 autora iz 21 zemlje sa 6 kontinenata i krasila su unutrašnjost Radničkog doma.\nTokom 24 časa trajanja DAN-a bila su organizovana 3 stručna vođenja kroz izložbu i 2 arhitektosnske šetnje, a zvanično otvaranje izložbe održano je pred velikom brojem zainteresovanih, u subotu, 21.09.2019. u 19h.\nProgram DANa možete pogledati ovde\nUlaz je bio slobodan, a događaj je simbolično trajao 24 časa (subota 12.00 - nedelja 12.00).


Malverzacije u filijali PIO fonda Požarevac? - Penzin\nPočetna Magazin Godine Malverzacije u filijali PIO fonda Požarevac?\nSamo preko požarevačke filijale Fonda, srpski penzioneri su oštećeni za skoro osam miliona dinara, a postoje i sumnje da je i u drugim filijalama dolazilo do sličnih zloupotreba.\n“Policija je već saslušala nekoliko direktora u centrali Fonda u Beogradu povodom slučaja zloupotreba u Požarevcu. Sumnja se da je vlasnici jedne firme za pogrebne usluge nezakonito isplaćeno skoro osam miliona dinara za troškove sahrana, ali i na ime zaostalih penzija preminulih penzionera”, rekao je novinarki lista Alo izvor upućen u policijsku istragu.\nPravo na isplatu zaostalih penzija preminulog korisnika Fonda imaju samo zakoniti naslednici, ali je pravilnikom Fonda omogućeno naslednicima da pre donošenja ostavinskog rešenja mogu da ih podignu pošto ostavinski proces može da se oduži. Sa druge strane, pravo na naknadu pogrebnih troškova pripada licu koje je snosilo troškove sahrane bez obzira da li je u krvnom srodstvu sa preminulim penzionerom.\n“U Požarevcu je, međutim, otkriveno da je vlasnica pogrebne firme podnosila Fondu zahtev za refundaciju troškova sahrane uz priznanicu, što i ne mora da bude nelegalno ukoliko je, recimo, zaista obavila sahranu o svom trošku ako preminuli nije imao blisku familiju.”\n“Sumnju je, međutim, pobudilo to što je ona istovremeno podnosila i zahteve za isplatu zaostalih penzija tih penzionera, što joj je i odobreno, bez validnog dokaza da je baš ona zakoniti naslednik svih tih preminulih, a što je malo verovatno“, objašnjava neimenovani izvor lista Alo.\nOvaj list piše da im do zaključenja današnjeg izdanja (3. april) uprava PIO fonda nije dostavila komentar.\nTags:Fond PIOhronikaisplata zaostalih penzijakriminalmalverzacijenaknada za troškove sahranepenzionerpenzioni sistemPIO fondPožarevacsmrt


A. J. 7. avgusta 2019. 03:08\nPosebna grana turizma, turizam u slamovima, ona u kojoj bogataši plaćaju kako bi posećivali kvartove u kojima žive najsiromašniji i gledali decu dok se igraju u zagađenoj reci, spavaju na grobovima, hrane se sa deponija i ne idu u školu, podelila je mišljenja struke, ali i putnika.\nJedni tvrde da je to surovo, ali barem pozitivno, jer privlači pažnju na one kojima je pomoć najpotrebnija pa tako neke agencije doniraju i do 80 posto zarade građanima slamova, favela, bairra… Drugi, međutim, tvrde da je reč o dehumanizirajućoj praksi koja stanovnicima ne donosi baš ništa, osim podsmeha i dodatne sramote.\nPredstavnici agencija koje organizuju ovakve ture kažu da posetiocima žele stanovnike slamova (divljih naselja) da predstave kao vredne, radne i često srećne članove zajednice, a ne ih ismevaju.\nNeki sociolozi, međutim, uzvraćaju udarac tvrdeći da se u turi uopšte ne predstavljaju politički, istorijski i sociološki razlozi postojanja slama, već se takvo radikalno siromaštvo samo romantizuje i ismeva. Jedna od agencija koje organizuju ture po slamu Mumbaija je „Reality Tour and Travel“.\nOna bogatim turistima nudi mogućnost da vide kako desetine hiljada ljudi skupljaju, tope i ponovno koriste tone i tone odbačene plastike u kojoj se grad guši, kao i perače koji ručno peru posteljine iz gradskih bolnica i hotela ili skupljaju metal kako bi preživeli. Takve agencije koje nude ovakve ture ili izlete mogu se pronaći i u Rio de Žaneiru, Kalkuti, Delhiju i Kairu.\nMetropola Filipina, grad Manila, gde četvrtina od njenih 12 miliona stanovnika živi u slamu, u kućama od plastičnih vreća ili kartonskih zidova, bez vode, među gomilom otpada, najbolji je primer ovakve vrste turizma. Turisti možda u grad dođu zbog njegove bogate istorije ili kulturne baštine, ali mnogi ne mogu odoleti, a da ne zavire u siromaštvo koje im je prečesto potpuno nezamislivo.


Američka ambasada pozdravila odluku o raspuštanju kosovskog parlamenta - 22.08.2019, Sputnik Srbija\nAmerička ambasada pozdravila odluku o raspuštanju kosovskog parlamenta\nAmbasada SAD u Prištini pozdravila je odluku o raspuštanju kosovskog parlamenta, ocenivši to kao važan iskorak za formiranje nove vlade, koja za cilj treba da ima... 22.08.2019, Sputnik Srbija\n14:14 22.08.2019 (Osveženo: 14:54 30.08.2021)\n© Tanjug / TANJA VALICPredsednik Srbije Aleksandar Vučić u Skupštini Srbije posle upada ROSU na sever Kosovo i Metohije\nAmbasada SAD u Prištini pozdravila je odluku o raspuštanju kosovskog parlamenta, ocenivši to kao važan iskorak za formiranje nove vlade, koja za cilj treba da ima obnovu dijaloga sa Beogradom.\nNa zvaničnom profilu američke ambasade i ambasadora Filipa Kosneta na Fejsbuku, sugeriše se da obnova dijaloga sa Beogradom, vladavina zakona i ekonomski razvoj treba da budu u fokusu političkih stranaka u predizbornoj kampanji.\nSugeriše se i da političke stranke treba da iznesu nove ideje o tome kako da Kosovo ne gubi više vreme na „izgradnju temelja za budućnost“.\nKonstatuje se i da, do sada, nijedna stranka nije pokrenula nijednu ideju koja bi ostavila traga na ovim pitanjima, pa zbog toga očekuju da se to dogodi tokom predstojeće predizborne kampanje.\n„Skupština je napravila važan korak napred u formiranju nove vlade. Kampanja u kojoj stranke nude nove ideje za obnavljanje dijaloga sa Srbijom, vladavinu zakona i ekonomski razvoj obezbedila bi da Kosovo ne gubi još više vremena na izgradnju temelja za budućnost“, piše u izjavi američke ambasade.


Tag / Poljska 2014. / Vesti online\nSP u Poljskoj: Kovačev Iran razbio bledu Srbiju!\nOdbojkaška reprezentacija Srbije izgubila je od Irana, koji sa klupe predvodi Slobodan Kovač, sa 3:1 u setovima (27:25, 22:25, 25:22, 25:18), u poslednjem kolu Grupe E druge faze Svetskog...\nSP u Poljskoj: Srbija poražena od "trikolora"\nOdbojkaška reprezentacja Srbije izgubila je u Lođu od Francuske 3:1 u setovima (25:27,25:23, 25:23, 25:20), u utakmici trećeg kola Grupe E i tako izgubila šanse da se plasira u treću fazu...\nKolaković: Odbrana nam donela trijumf!\nSelektor odbojkaške reprezentacije Srbije Igor Kolaković ocenio je da je dobra igra u odbrani njegovih igrača bila presudan faktor u pobedi protiv Italije.\nEP: Srbija se namučila sa Kamerunom\nOdbojkaška reprezentacija Srbije ostvarila je četvrtu uzastopnu pobedu na Evropskom prvenstvu u Poljskoj. Izabranici Igora Kolakovića teže nego što se očekivalo pobedili su Kamerun - 3:1...\nKapiten odbojkaške reprezentacije Srbije Dragan Stanković rekao je da se nada da je njegova ekipa izvukla pouke iz meča protiv Australije i da će naredna dva meča na Svetskom prvenstvu odigrati...\nSP: Srbija preskočila "kengure"\nOdbojkaši Srbije savladali su Australiju u meču trećeg kola grupe A Svetskog prvenstva, rezultatom 3:1 (25:23, 25:22, 22:25, 25:17). U narednom kolu Srbija u subotu od 16.30 igra sa Venecuelom.


Naslovnica VIJESTI BiH Predsjedništvo SDA usvojilo 9 zaključaka o aktuelnim pitanjima\n“Nezabilježeno je u praksi bh. pravosuđa da su nevladinim organizacijama iz susjedne države dostavljeni podaci o predmetima koji su još uvijek u toku. Na ovaj način prekršen je Zakon o krivičnom postupku BiH, izvršen je pritisak na nezavisnost i efikasnost pravosuđa, te stvorene pretpostavke za kompromitaciju kako presuđenih, tako i svih budućih odluka. Imajući u vidu teške posljedice ovog postupka, odgovorni u VSTV-u moraju podnijeti ostavke i da se protiv njih pokrene postupak”, smatraju iz SDA.\n“Nedopustivo je da nadležne institucije u BiH, sa naglaskom na Ministarstvo pravde, nedovoljno rade na tome da osiguraju uslove da svi odgovorni sa dvojnim državljanstvom budu privedeni pred lice pravde, te da čak pomažu osuđenicima da ublaže ili izbjegnu kazne (slučaj Marka Radića)”, stoji u saopćenju SDA.\n“General Novak Đukić je osuđen pred sudom, gdje je dokazana istina o ubijanju 71 mladih Tuzlanki i Tuzlaka. Taj zločin je najveća rana Tuzle, a sada država Srbija putem svojih institucija rovi po toj rani, i pri tome godinama štiti generala Đukića od pravde. Nijedna država koja ima aspiracije da se reformira u progresivnu demokratsku zemlju, ne smije da pruža azil osuđenim ratnim zločincima”, ističe SDA.\n“Blokada EU integracija Zapadnog Balkana, a zatim i dovođenje u pitanje NATO saveza, otvara prostor za destabilizaciju Zapadnog Balkana kao i još snažnije prisustvo drugih geopolitičkih utjecaja u ovom dijelu Evrope, čime se direktno radi protiv interesa i stabilnosti same EU”, stoji dalje u saopćenju. “Ako predsjednik Macron želi da stavi u fokus političke poteškoće sa kojima se BiH uistinu suočava, pozivamo ga da nam pruži konstruktivnu podršku korisnu i za BiH i za EU, na liniji politike ranijih predsjednika prijateljske Francuske. Činjenica je da je iz Bosne i Hercegovine na bliskoistočno ratište otišlo pet puta manje lica nego iz same Francuske. U posljednje četiri godine niko iz BiH nije otišao na ratište”.\n“Podsjećamo građane BiH da su i sami u velikom procentu iskusili muke izbjeglištva. Pozivamo ih da se sa humanošću i pijetetom odnose prema ljudima koji bježe od rata i nasilja”, poručili su iz SDA na današnjoj sjednici Predsjedništva stranke.\nPrethodni članakMladi migrant umro od hladnoće pred policijom\nSljedeći članak“Ne” od Evropske unije pospješuje nove konflikte na Zapadnom Balkanu


''PARA VRTI GDE BURGIJA NEĆE'': Milijarderi u trci za pehar Lige šampiona | Happy BSC portal\nPosle revanš utakmica četvrfinala odigranih u sredu postalo je jasno da će se među četiri pretendenta na pehar naći samo "milijarderi". Ostali su dobro igrali, pretili, ali ništa više od toga.\nZvučaće neverovatno i pomalo apstraktno da su se u polufinalu Lige šampiona našle četiri ekipe čija je vrednost igračkog kadra na "transfermarktu" procenjena na ukupno 3,6 milijardi evra! Ako je novac taj koji bi trebalo da presudi kao što je to bio slučaj do pretposlednjeg filtera Lige šampiona, onda je svakako prvi favorit Mančester siti, koji u igračkom kadru ima nestvarno bogatstvo "teško" 1.030.000.000 evra. Najvredniji su Rahim Sterling i Kevin de Brujne (po 100 miliona evra), a u kompletnom kadru kojim raspolaže Pep Gvardiola samo treći golman Skot Karson nije vrednovan sa više od milion.\nOdmah iza mašinerije šeika Mansura iz Ujedinjenih Arapskih Emirata, sledi "fabrika novca" katarskog šeika Nasera al - Kelaifija. Parižani kao i Siti još sanjaju trijumf u LŠ, pošto je igrački kadar vredan 828 miliona evra do sada bio dovoljan samo za prošlogodišnje finale. Nejmar, Mbape i drugovi su upravo eliminacijom Bavaraca u četvrtfinalu najavili da je možda kucnuo čas za najveće ostvarenje u istoriji kluba.\nTreći po "težini" igračkog kadra je Čelsi Rusa Romana Abramoviča (779,8 miliona), dok je "najsiromašniji" od četvoro polufinalista Real. "Kralj" Florentina Pereza je daleko od nekadašnjih "galaktikosa", ipak tim procenjen na 745,5 miliona evra definitivno ima šta da pokaže u finišu.


ZADOVOLJSTVO REZULTATIMA, OSUDA PROTESTA | LAJKOVAC NA DLANU\nPosted on April 13, 2017 by Snežana Bilić\nZADOVOLJSTVO REZULTATIMA, OSUDA PROTESTA\nRukovodstvo OO SNS Lajkovac , na današnjoj konferenciji za novinare, zahvalilo se svim građanima lajkovačke opštine koji su izašli na izbore i svojim glasom podržali kandidata Srpske Napredne Stranke Aleksandra Vučića za predsednika Srbije.\nVladan Kostić, predsednik OO SNS na današnjoj konferenciji za novinare izrazio je zadovoljstvo postignutim izbornim rezultatima i osudio aktuelne proteste:\n” Prema zvaničnim rezultatima, Vučić je ovde osvojio 4. 236 glasova, što čini 56,51 % biračkog tela lajkovačke opštine. Članovi biračkih odbora, ni na jednom od 35 biračkih mesta, nisu konstatovali nikakve nepravilnosti.\nIzneo bih i podatak da naš Oštinski odbor ima 1. 100 čanova, a da je Aleksandar Vučić dobio četiti puta više glasova, koji govori dovoljno o čistoj i ubedljivoj pobedi. Sličan rezultat je ostvaren i na republičkom nivou.\nO toku i regularnosti izbornog procesa govore uredno overeni zapisnici na svim biračkim mestima u Srbiji, kao i izveštaji domaćih i stranih posmatrača.\nZato, OO SNS Lajkovac nedvosmisleno osuđuje neosnovane proteste građana u nekim gradovima Srbije, podsticane i organizovane od onih kojima su građani na Srbije na izborima jasno rekli koliku podršku u ovom narodu uživaju,” izjavio je lider lajkovačkih naprednjaka na današnjoj konferenciji za novinare.\nPrisutnim medijima obratio se i Andrija Živković, sekretar OO SNS Lajkovac, koji se zahvalio svim građanima koji su izašli na izbore i ukazali poverenje Aleksandru Vučiću i jasno pokazali da veruju u politiku SNS, kako u lokalu, tako i na nivou Republike Srbije. Živković je naglasio i da je broj glasova osvojenih na ovim izborima za 300 glasova veći, nego na prethodnim izborima održanim u maju prošle godine. Podvukao je takođe, da je izbore iznela SNS sa koalicionim partnerima na lokalu, misleći pri toom na Pokret socijalista i SDPS, a da je izostala podrška SPS- koalicionog partnera na republičkom nivou. Iz tih razloga, rekao je Živković, ovaj rezultat dobija još više na značaju, jer je rezultat SNS i poverenja koje Aleksandar Vučić ima u narodu.\nAndrija Živković je rekao, da SNS nastavlja sa radom i da očekuje ubedljiv rezultat i na predstojećim izborima za Mesne zajednice raspisanim za 28. maj.\nNaglasio je i da je Aleksandar Vučić pobedio na svih 35 biračkih mesta u lajkovačkoj opštini, a da je na čak 25 biračkih mesta pobeda iznad 50% osvojenih glasova. “Pobeda Aleksandra Vučića je ubedljiva i nesporna, što podaci jasno pokazuju,” zaključio je Andrija Živković, rezimirajući izborne rezultate.\nNa predsedničkim izborima održanim 2. aprila u opštini Lajkovac glasalo je 63,46% birača. Od 12.146 birača glasačko pravo iskoristilo je 7.708 birača.Ubedljivo najveći broj glasova dobio je Aleksandar Vučić – 4.236 ili 56,51 odsto.\nNajbolje rezultate ostvarili su Mesni odbori SNS u Stepanju, Jabučje-Gornji kraj, Gaj, Viš,Selo Lajkovac 2 ,Bajevac 1… rečeno je na današnjoj konferenciji za medije OO SNS Lajkovac.\n← SLIKE RATIBORA VUKOJIČIĆA\nPORAZ NA DOMAĆEM TERENU →


Press Online :: Politika :: 10 MILIONA $ ZA MLADIĆA\n12. 12. 2006. - Autor: V. GRUBAN - S. VOJINOVIĆ\n10 MILIONA $ ZA MLADIĆA\nSAD će uskoro ponuditi čak deset miliona dolara za podatke koji bi doveli do hapšenja generala Mladića, do sada nudile pet miliona! Uz novčanu nagradu, informatorima se može omogućiti zaštita identiteta, kao i preseljenje njihovih porodica. SAD za poslednjih 13 godina isplatile čak 48 miliona dolara za informacije o beguncima!\nAmerička administracija uskoro će ponuditi čak deset miliona dolara za sve informacije koje bi mogle da dovedu do najtraženijeg haškog optuženika Ratka Mladića, saznaje Press u krugovima bliskim američkoj vlasti. Vlada SAD u ovom trenutku preko državne asocijacije "Rivord for džastis" (Nagrada za pravdu) za "Mladićevu glavu" nudi pet miliona dolara, politički azil i promenu identiteta. Na dupliranje novčane ponude Amerikanci su se odlučili ne bi li ubrzali lociranje i hapšenje odbeglog generala.\nAmbasadama zapadnih zemalja u Beogradu građani već godinama dostavljaju "proverene informacije" o kretanju haških begunaca. Kako je za Press potvrdio jedan visokorangirani zapadni diplomata, sredinom 2005. godine na adresu njegovog diplomatskog predstavništva stigla je "analiza" na dvadesetak strana gusto kucanog teksta!\n- Taj nepotpisani tekst sadržao je uglavnom informacije iz medija, ali i ocenu autora da je pre hapšenja generala Ratka Mladića neophodno izvršiti korenite reforme službi bezbednosti. Pošiljalac je na kraju teksta ostavio i kontakt telefon, ali kada je jedan od službenika ambasade pokušao da stupi u kontakt s njim, glas sa druge strane žice poručio je da je u pitanju greška - kaže sagovornik Pressa, uz napomenu da je najveći broj informacija koje građani dostavljaju stranim predstavništvima "apsolutno neupotrebljiv".\nBeogradskim diplomatama se ove godine obratio i jedan "aktivni pripadnik Vojske Srbije", koji je u zamenu za podatke o Ratku Mladiću zahtevao da sa porodicom bude uključen u program zaštite i preseljenje u inostranstvo. Međutim, posle drugog razgovora sa oficirima za bezbednost jedne ambasade, on je prekinuo svaki kontakt sa njima.\n- Mi ćemo učiniti sve da general Mladić, koji je optužen za strašne zločine, bude priveden pravdi. U tom cilju, najpre ćemo duplirati nagradu za informacije o njemu - rekli su dopisniku Pressa izvori u Stejt departmentu.\n"Nagrada za pravdu"\nInače, na sajtu vladine agencije "Nagrada za pravdu" detaljno je opisano ko i kako može da podigne pet miliona dolara, na koliko je trenutno ucenjen general Mladić:\n"Osobe koje pruže podatke koji bi doveli do Mladićevog hapšenja ili osude u bilo kojoj zemlji mogu da steknu uslove za nagradu. Uz nagradu, koja može iznositi do pet miliona američkih dolara, informatorima se može omogućiti zaštita identiteta, kao i preseljenje njihovih porodica. Nagrada takođe može biti isplaćena i za podatke koji bi doveli do izručenja optuženih ratnih zločinaca Međunarodnom sudu za ratne zločine ili do njihove osude pred istim", kaže se u poternici koju je Vlada SAD raspisala za generalom Ratkom Mladićem.\nInače, pored generala Mladića, američka vlada istu nagradu nudi i za ostale haške optuženike koji su još u bekstvu. A interesantno je da su, pored Srba, "na najvećoj ceni" teroristi sa Bliskog istoka. Tako je ubedljivo "najskuplji" Osama bin Laden, za čiju su glavu Amerikanci spremni da plate i 25 miliona dolara.\nPrema zvaničnim podacima, ova organizacija sa sedištem u Vašingtonu do sada je za informacije koje bi mogle da dovedu do nekoga sa "crne liste" isplatila ukupno 62 miliona evra. A u proteklih 13 godina samo u Americi isplaćeno je više od 48 miliona dolara. Međutim, na sajtu ove organizacije nema informacija iz kojih zemalja su ljudi koji su dobili novac ili nov identitet i čiju su glavu "prodali".\nJedno što se moglo naći na sajtu "Rivord for džastis" jeste nekoliko odgovora na pitanja koja najčešće postavljaju građani. Međutim, bez konkretnih detalja i informacija.\nPlatili pet miliona za Gotovinu\nHrvatski "Nacional" prošle nedelje je objavio informaciju da su SAD za informaciju koja je dovela do hapšenja Ante Gotovine isplatile pet miliona dolara. Nije navedeno ko je i kako dobio te pare.\nTakođe, posle izručenja Miloševića Hagu 2001. godine, u srpskim medijima se spekulisalo da je neko od tadašnjih lidera DOS-a naplatio pet miliona dolara za "Miloševićevu glavu".\nTako je na pitanje o detaljima isplate nagrada odgovoreno da je najveća isplaćena nagrada do sada bila 30 miliona dolara, kao i da je jedan od ključnih aspekata ovog programa garancija da se podaci koje dobijaju i identitet tih ljudi drži u strogoj tajnosti i da se upravo zbog njihove sigurnosti ne mogu otkrivati detalji tih informacija.\n"Sva obaveštenja i identiteti drže se u strogom poverenju. Novac se plaća neposredno osobi koja je obezbedila verodostojne informacije, u bilo kojoj traženoj zemlji ili valuti", još jedan je od odgovora vladine organizacije "Nagrada za pravdu", koja za kontakt o eventualnoj informaciji upućuje na regionalnog oficira bezbednosti u najbližoj ambasadi, odnosno konzulatu SAD.\nPress je juče pokušao da dobije nešto više detalja iz Ambasade SAD u Beogradu, ali oni su nas za sve informacije uputili upravo na sajt ove organizacije!


Marokanac koji je policiji vikao: "Odsecite glave Italijanima" proteran iz zemlje\nItalijanski ministar unutrašnjih poslova izjavio je da je muškarac marokanskog porekla koji je policiji vikao "odsecite glave Italijanima" i koji podržava Islamsku državu, proteran iz Italije.\nMinistar Angelino Alfano kaže da je čovek proteran danas po njegovom nalogu, prenosi AP.\nMinistar nije hteo da identifikuje 32 -godišnjeg muškarca , koji živi u Italijanskom gradu Potenza od 2013. godine sa boravišnom dozvolom. Prema rečima Alfana, istragom je utvrđeno da je čovek "prošao kroz proces verske radikalizacije". Ministar je naveo da je u decembru, čovek je povikao karabinjeru da je "blizak sa islamskim ekstremistima" i da želi da "odseče glavu Italijanima".\nAlfano je izjavio da je Marokanac proteran sa još desetoro ljudi za koje je konstatovano da su "nedvosmisleno opasni po bezbednost u Italiji".\nTramp: Izrael i Maroko pristali da normalizuju odnose\nHiljade izbeglica zaraženih koronom ZAROBLJENE u Maroku\nPoplava u ilegalnoj fabrici u Maroku, poginula najmanje 24 radnika\nMaroko produžava vanredno stanje do 10. juna\nPOČELI VELIKI PROTESTI ZBOG NAVALJNOG Hiljade ljudi se okuplja na istoku Rusije, policija već masovno hapsi\nVeliki protest pristalica zatvorenog ruskog opozicionara Alekseja Navaljnog koji je bio najavljen za danas već je počeo na dalekom istoku zemlje.\nRusija bi u maju mogla da odobri za upotrebu verziju vakcine protiv kovida-19 "Sputnjik lajt" koja se daje u jednoj dozi, izjavio je danas ruski ministar industrije i trgovine Denis Manturov.\nU Zagrebu i okolini se oko podneva su meštani prijavili snažan potres.\nAustralija: Muškarac se lečio od krvnog ugruška tri dana nakon primanja Fajzerove vakcine\nJedan policajac je zbog krvnog ugruška prebačen u bolnicu u australijskom gradu Brizbejnu, u severoistoičnoj državi Kvinslend, tri dana nakon što je primio "Fajzerovu" vakcinu protiv virusa korona, javila je mreža "9 njuz" (9News).\n"GOSPODINE PUTINE, SPREMAN SAM!" Oštra poruka Zelenskog ruskom lideru: Hoću da se sastanemo u Donbasu gde je RAT\nPredsednik Ukrajine Volodimir Zelenski je u govoru poslao poruku ruskom kolegi Vladimiru Putinu da Ukrajina neće dozvoliti da je unište i pozvao ga da se sastanu u Donbasu gde se vode sukobi ukrajinske vojske i proruskih separatista.\n"EPIDEMIJA KORONE BUKTI" U Hrvatskoj broj novozaraženih SKAČE, moguće pooštravanje mera\nDRAMA U INDONEZIJI Nestala podmornica sa 53 osobe\nUŽAS U INDIJI Preminulo 22 pacijenta zbog curenja kiseonika u bolnici\nUSKORO NOVI LEK Japanski tretman protiv kovid-19 u trećoj fazi ispitivanja\nJapanska kompanija "Fudžifilm" objavila je da je započela novu fazu III ispitivanja leka Avigan za primenu kod bolesnika sa kovid-19.


Niška televizija » Nacrt Zakona favorizuje državne medije\nNacrt Zakona favorizuje državne medije\nObjavljeno 19.03.2013. 17:52\nMedijska zajednica smatra da Nacrt zakona o javnom informisanju i medijima favorizuje državne medije, da je prenormiran i restriktivan i da su pojedina rešenja nedorečena i kontradiktorna, rečeno je u utorak u javnoj raspravi o tom nacrtu zakona. Medijska zajednica koju čine Medijska koalicija (ANEM, NUNS, UNS, NDNV i Lokal Pres) i Asocijacija medija, predstavila je svoje primedbe na Nacrt zakona o javnom informisanju na javnoj raspravi u Beogradu, poslednjoj od ukupno četiri koje su u Srbiji organizovali Ministarstvo kulture i informisanja i misija OEBS-a u Srbiji. Direktor Novinske agencije Fonet Zoran Sekulić je rekao da je nacrt zakona načelno dobar ali da postoje zamerke, kao i da predstavnici medija nisu od početka bili uključeni u pripremu zakona koja je počela u oktobru prošle godine već su se uključili u januaru. „Nacrt zakona nije naklonjen privatnim medijima i favorizuje državne medije“, rekao je on. Predsednik Asocijacije nezavisnih elektronskih medija (ANEM) Saša Mirković je rekao da se Medijska zajednica protivi produženju roka za povlačenje država iz vlasništva i privatizaciju nakon 31. decembra 2014. godine. Mirković je ukazao na problematična rešenja kada je o registru medija, kao i da pitanje položaja novinara nije u dovoljnoj meri rešeno. Direktorka Novinske agencije Beta Ljubica Marković je rekla da je neophodno da se uspostavi sloboda medija i da se obezbedi da ne postoje nikakvi politički i ekonomski pritisci na medije. Ona je dodala da podržava stavove Medijske zajednice. Medijska zajednica je ukazala da dok se, „u vremenu opšte konvergencije i ukrupnjavanja medija“, privatnim medijima odmaže uvodjenjem neprihvatljivih kontrolnih mehanizama, državnim medijima daje dug rok za privatizaciju ili transformaciju. Takodje, „nastoji se da se produži mogućnost direktnog finansiranja, čime se narušavaju principi konkurencije na tržistu i pravila o kontroli državne pomoci“, navodi se u primedbama Medijske zajednice. U primedbama Medijske zajednice se navodi da Nacrt zakona u prelaznim i završnim odredbama mora da sadrži izričitu zabranu direktnog budzetskog finansiranja medija od 1. januara 2014. godine, kada se uspostavlja sistem iskljuvcivo projektnog finansiranja. Stav zajednice je i da je do potpunog prelaska na projektno finansiranje mediji finansirani iz javnih sredstava ne treba da učestvuju u javnim konkursima, „kako bi se obezbedila jednaka startna pozicija za sve medije u uslovima slobodne konkurencije“.Medijska zajednica smatra i da je neophodno promeniti član iz prelaznih i završnih odredbi koji propisuje da Zakon o javnom preduzeću Novinska agencija Tanjug prestaje da važi 31. decembra 2014. godine, jer su članovi 16. (o finansiranju) i 19. (o vlasnistvu) tog zakona u direktnoj suprotnosti sa Nacrtom zakona o javnom informisanju i medijima, kao i Medijskoj strategiji. Medijska i novinarska udruženja su ocenila da nema potrebe da se Zakonom o informisanju i medijima Komisiji za zaštitu konkurencije ili Agenciji za privredne registre propisuje šta i kako će one raditi i u skladu sa čime će postupati. Podseća se da su način rada privrednih društava, proces registracije, proces utvrdjivanja nedozvoljenog objedinjavanja u potpunosti regulisani zakonima, kao što su Zakon o privrednim društvima, Zakon o registraciji privrednih subjekata i Zakon o Agenciji za privredne registre. Nacrt zakona nameće medijima preteran broj odredbi i uslova koje su obaveza drzavnih organa, a sadrži veliki broj odredbi o medijskom poslovanju koje nisu proverene i uskladjene sa opštim principima slobodnog poslovanja u Srbiji, niti sa evropskim standardima, dodaje se u mišljenju. Medijska zajdenica je ocenila da su odredbe o projektnom finansiranju nejasno postavljene i podsetila da kriterijumi za dodelu sredstava moraju biti „objektivni, merljivi, nediskriminatorni, uz puno poštovanje pravila o kontroli državne pomoći i slobodnog tržišta, u skladu sa odredbama Medijske strategije“. U mišljenju Medijske zajednice se navodi da u konkursnim komisijama većinu moraju činiti eksperti koje izaberu reprezentativna profesionalna udruženja i medijske asocijacije, navodi se u primedbama i da kriterijumi za izbor članova konkursnih komisija moraju biti uniformni, bez obzira na nivo vlasti koji dodeljuje pomoć. Ljubica Marković je rekla da je neophodno da u komisijama koje bi, kako je predvidjeno, trebalo da čini tri do pet članova, bude najmanje pet članova i da većina moraju biti predstavnici medijske zajednice. Medijska zajednica smatra da je Nacrt zakona u delu koji se odnosi na registar medija prenormiran i izuzetno restruktivan, odnosno da obim podataka o osnivaču medija i povezanim licima daleko prevazilazi osnovnu ideju transparentnosti vlasništva u medijima. „Ovde se u velikoj meri narušava princip proporcionalnosti cilja i sredstva za postizanje tog cilja, naročito imajući u vidu odredbe koje predvidaju dostupnost podataka o ličnosti za širok krug ljudi (osnivača medija – fizičko lice, glavnog i odgovornog urednika ali i za povezana lica)“, navodi se u primedbama Medijske zajednice. Dodaje se da je to u suprotnosti sa pravilima o zastiti podataka o ličnosti i važećim evropskim standardima u toj oblasti. Takodje, ocenjuje se da Nacrt zakona u delu o registru sadrži odredbu o povezanim licima, bez opravdanog razloga, koja je u suprotnosti i sa principima zastite podataka o ličnosti, ali i opštim trendom ukrupnjavanja medija. Ukazuje se i da nacrt sadrži odredbu o obavezi medija da objavljuju sume državne pomoći i prihoda koje dobijaju od javnih preduzeća za oglašavanje, što su obaveze Komisije za kontrolu državne pomoći i Državne revizorske institucije. „Neophodno je da se pojedine odredbe Nacrta o objedinjavanju vlasništva dodatno preciziraju, kao i da se utvrdi mogućnost ,ukrstenog vlasnistva`, što je evropska i svetska praksa“, smatra Medijska zajednica. Zajednica je upozorila da se mora voditi računa da se prekomernim ograničavanjem koncentracije ne uništi ceo medijski sektor, naročito na lokalnom i regionalnom nivou. Stav Medijske zajednice je da je potrebno je posebnim članom precizno utvrditi da privredna društva koja se bave distribucijom štampe, neposredno ili posredno preko drugih privrednih društava čiji su vlasnici ili suvlasnici, ne mogu biti osnivači štampanih medija. Deo zakona koji se odnosi na ispravku, opoziv i odgovor je prenormiran i često nije moguće videti razliku u pogledu tretmana ovih pravnih instituta, smatra Medijska koalicija. „Nije dovoljno naglaseno da se ova sredstva mogu koristiti alternativno i da za jednu informaciju nije moguće koristiti sva tri instituta“, navodi se u primedbama. Medijska zajednica se protivi propisivanju instituta opoziva u Zakonu o javnom informisanju i medijima i smatra da ovaj deo zakona treba skratiti i pojednostaviti, polazeći od postojeće prakse. Stav Zajednice je i da u Nacrtu zakona nije u dovoljnoj meri prepoznat znacaj samoregulacije u pogledu poštovanja visokih standarda slobodnog novinarstva, kao ni u pogledu vaznosti odita koji mora da se zasniva na pravilima koja su merljiva i transparentna. Pitanje položaja novinara takode nije u dovoljnoj meri rešeno, naročito u pogledu radnopravnog statusa, imajući u vidu da je praksa pokazala da opšta pravila radnog prava nisu bila dovoljno sredstvo za zaštitu prava iz radnog odnosa za ovu kategoriju. (Beta)\nBrojne primedbe na Nacrt zakona o javnom informisanju\nUskoro povlačenje države iz medija\nUkoliko u Skupstini Srbije (kao I mnogo puta do sada,na kvarno, preglasavanjem+ potkupljivanjem Poslanika van Beograda) ipak usvoje ovakav Zakon o javnom informisanju i medijima, koji odgovara SAMO BEOGRADJANIMA I VOJVODJANIMA, predlazem ORGANIZOVANJE REFERENDUMA U “PREOSTATKU” SRBIJE sa pitanjem: DA LI STE ZA TO DA SE POSTOJECI JAVNI SERVIS RTS FINANSIRA ISKLJUCIVO OD RTV TAKSE PRIKUPLJENE NA TERITORIJI GRADA BEOGRADA I OSNIVANJE 6 REGIONALNIH JAVNIH SERVISA, KOJI BI SE FINANSIRALI OD RTV TAKSE PRIKUPLjENE U SRBIJI VAN BEOGRADA ?


"Odluka o doktoratu Malog tek nakon žalbi"\nSenat Univerziteta odlučio je juče da ne dodeli zvanje doktora nauka aktuelnom ministru finansija Siniši Malom, jer želi da sačeka eventualne žalbe na izveštaj komisije Fakulteta organizacionih nauka (FON), objavio je Centar za istraživačko novinarstvo Srbije (CINS).\nRektorka Univerziteta Ivanka Popović je, navodi se, najavila da će sačekati eventualne žalbe, koje mogu da pošalju zaposleni na Univerzitetu u Beogradu u nastavnom ili naučnom zvanju. Inače, rešenjem dekana FON-a u februaru je formirana Stručna komisija koja je uradila analizu doktorata Malog i zaključila da taj rad nije plagiran u dovoljnoj meri da bi bio osporen. Komisija je pronašla da je u samo dva od 126 slučajeva Mali pravilno upotrebio znake navoda, te da je u jednom poglavlju doktorata bez citiranja preuzeo oko 4.500 reči. Iako je zaključak Komisije da se u doktoratu nalazi oko sedam odsto plagiranog teksta drugih autora, Nastavno-naučno veće FON-a je početkom maja usvojilo stručnu analizu koja daje pozitivno mišljenje na doktorat, zbog čega su tražili da se Malom odobri doktorska titula.\nPodsetimo, Mali je 2013. na FON-u odbranio doktorsku tezu pod nazivom “Kreiranje vrednosti kroz proces restrukturiranja i privatizacije teorijske koncepcije i iskustva Srbije”. U julu 2014. Raša Karapandža, redovni profesor finansija na “EBS Business School” u Visbadenu u svojoj analizi na sajtu “Peščanik” osporio je disertaciju, ističući da je to “jedan od najgorih plagijata sa kojim je javnost u Srbiji imala prilike da se do sada susretne”. Navedeno je da je plagirano 33 odsto ili više teksta tog doktorskog rada. A grupa akademika, univerzitetskih profesora i naučnih istraživača 27. februara prošle godine predala je Rektoratu zahteve da se poništi doktorat Malog, jer smatraju da je rad plagijat i da se Mali ne promoviše u zvanje doktora nauka, a da članovi komisije pred kojima je branio doktorsku tezu budu procesuirani pred etičkom komisijom.\n“S obzirom na priliv novca, sever Kosova bi trebalo da bude najrazvijeniji region”Mijatović: Vlasti u Srbiji da preispitaju nacrt zakona o doživotnom zatvoru


Grad Zrenjanin napokon dobija postrojenje za prečišćavanje vode\nGradonačelnik Zrenjanina Mileta Mihajlov izjavio je juče da bi na proleće trebalo da počne gradnja postrojenja za prečišćavanje pijaće vode u tom gradu.\nOn je agenciji Beta rekao da je izgradnja fabrike vode „jedan od gorućih problema“ Zrenjanina i podsetio da je Javno komunalno preduzeće „Vodovod i kanalizacija“ krajem prošle godine objavilo tender za izgradnju tog objekta.\n„Ima mnogo proceduralnih pitanja koja mogu da zakoče ovaj plan, ali ja ću dati sve od sebe da ih prevaziđemo jer iskreno verujem da ovoga puta možemo da rešimo taj problem. Fabrika vode za Zrenjanin je temelj za sve druge planove“, rekao je on.\nKako je ukazao Mihajlov, građani ne smeju više da budu izloženi riziku (zbog nekvalitetne vode), niti da plaćaju dodatne troškove za flaširanu vodu, a investitori zainteresovani za ulaganje u prehrambenu industriju, kojih ima i sa kojima se razgovara, moraju da budu sigurni da u Zrenjaninu imaju kvalitetnu vodu za proizvodnju.\n„Upoznao sam nekoliko ozbiljnih investitora i njihove planove i proračune, imam ozbiljnu podršku stručnih ljudi iz Vodovoda, a sa planom sam upoznao i pokrajinskog i republičkog premijera. Oba premijerska kabineta su se složila da treba ući u tu priču“, rekao je on.\nZrenjaninci su kojima je razgovarao dopsnik agencije Beta su prema ideji o izgradnji postrojenja za prečisćasvanje pijaće vode prilično skeptični imajući u vidu da je do sada bilo nekoliko propalih pokušaja, a mnogi veruju da je izgradnja fabrike vode još jedno od predizbornih obećanja.\nMihajlov je ocenio da je to uvreženi stav srpske javnosti, ne samo u Zrenjaninu, već u zemlji uopšte i odbacio navode da je to predizborni projekat ističući da je bilo poterebno uraditi mnogo posla da bi se raspisao tender za izgradnju fabrike vode.\nPokrajinska sanitarna inspekcija je 16. januara 2004. godine zabranila za piće i pripremanje hrane vodu iz zrenjaninskog vodovoda zbog višestruko povećane koncentracije kancerogenog arsena, a tadašnja merenja pokazala su da se ovaj teški metal u zrenjaninskom vodovodu nalazi u čak desetostruko većoj količini nego što je propisano evropskim normama.\nZabrana vode za piće prinudila je Zrenjanince da kupuju flaširanu vodu ili da se snabdevaju sa eko česmi, ali ima i onih koji zbog navike ili loše finansijske ituacije još piju vodu iz zrenjaninskog vodovoda.\nTagovi:fabrika vode, mileta mihajlov, postrojenje, preciscavanje vode, zrenjanin


Još uvek nepoznata sudbina 1800 osoba\nDan nestalih osoba na Kosovu, 27.april 2011.\n(FOTOGALERIJA - Dan nestalih na Kosovu)\nKosovo u sredu obeležava Dan nestalih osoba. I 12 godina od završetka rata, još uvek je nepoznata sudbina 1800 nestalih osoba.\nIz udruženja nestalih kažu da i dalje nedostaje ozbiljnost institucija kada je u pitanju rasvetljavanje sudbina nestalih.\nSa druge strane, predsednica Kosova Atifete Jahjaga je povodom ovog dana zatražila konkretnije i efikasnije angažovanje u rasvetljavanju sudbine nestalih, te obećala da će učiniti sve što je u njenoj moći kako bi pomogla porodicama da saznaju o sudbini svojih najmilijih.\nUdruženje porodica kidnapovanih i nestalih obeležava u sredu Dan nestalih na Kosovu, koji je određen od strane Skupštine Kosova.\nHaki Kasumi, koordinator Saveta udruženja porodica nestalih lica, kaže da još uvek nedostaje ozbiljnost institucija kada je u pitanju pristup ovom problemu.\n“I nakon 12 godina od završetka rata, od 5000 nestalih, ostalo je još 1800 lica oko kojih nemamo nikakvih informacija. Mislim da naše institucije na neki način nisu ozbiljne kada je u pitanju pristup rešavanja problema nestalih... Kompletna odgovornost je na institucijama Republike Kosova. Ali, u tom pravcu, ova dužnost pripada i međunarodnim institucijama, pre svega EULEX-u, koji, kao međunarodni mehanizam, treba i ima za dužnost da radi na obelodavanju sudbine nestalih lica. Da pokuca na vrata gde se može dobiti odgovor o njihovoj sudbini, a ta vrata su u Beogradu”, kaže Kasumi.\nMeđutim, Prenk Gjetaj, rukovodilac vladine Komisije za nestala lica, kaže da angažovanje vladinih institucija u obelodanjivanju sudbine nestalih i dalje traje.\n“Sumnjamo da još uvek postoje masovne grobnice u Srbiji. Naši zahtevi su usmereni na veći pritisak međunarodne zajednice, kako bi primorali srpske vlasti da otvore svoje arhive. Da nam kažu gde su te masovne grobnice, jer nam nedostaju ljudi koji su bili kidnapovani u grupama, a o kojima još uvek ne znamo ništa”, kaže Gjetaj.\nEULEX za brzo rasvetljavanje slučajeva\nOn navodi da je kosovska strana, koja učestvuje u zajedničkoj radnoj grupi Prištine i Beograda, poslala zahtev srpskim vlastima da istraže nekoliko mesta u Medveđi i u Rudnici kod Raške, u kojima se sumnja da ima masovnih grobnica.\nAli, po njemu, još uvek nema adekvatnog odgovora.\nU međuvremenu, predsednica Kosova Atifete Jahjaga je u pismenoj izjavi navela da će učiniti sve što je u njenoj moći da pomogne porodicama da pronađu i saznaju sudbinu svojih najmilijih.\nZamenik šefa EULEX-a, Andy Sparks, povodom Dana nestalih je pismenim putem izjavio EULEX ostvaruje intenzivnu koordinaciju sa udruženjima porodica, samim porodicama i sa nekoliko drugih aktera, te da je takođe u kontaktu sa organima vlasti u Srbiji.\nOna je takođe apelovala na vlasti u Srbiji da daju sve potrebne informacije kako bi se osvetlila sudbina nestalih, i zatražila od EULEX-a da u skladu sa kosovskim zakonima, intezivira napore o pronalasku i identifikaciji svih nestalih tokom rata na Kosovu.\nZamenik šefa EULEX-a, Andy Sparks, povodom Dana nestalih je pismenim putem izjavio da EULEX ostvaruje intenzivnu koordinaciju sa udruženjima porodica, samim porodicama i sa nekoliko drugih aktera, te da je takođe u kontaktu sa organima vlasti u Srbiji.\nDodaje se da će EULEX nastaviti da podržava Odeljenje za sudsku medicinu u svojim naporima da se ustanovi sudbina onih koji se još uvek vode kao nestali.\nZa razliku od udruženja nestalih Albanaca, porodice kidnapovanih i nestalih Srba ne priznaju 27. april, kaže Milorad Trifunović, predsednik udruženja.\n“Mi na Kosovu i Metohiji obeležavamo 22. juli kao Dan nestalih. Jer 1998. godine grupno su nestali rudari sa Belaćevca, nestali su iz sela Operuša, Zočište. Ali, mi nezvanično obeležavamo 22. juli kao Dan nestalih. A trenutno se traži 541 lice srpskih i ostalih nealbanaca na Kosovu i Metohiji”, kaže on.\nInače, Dan nestalih na Kosovu se obeležava 27. aprila, zato što je na ovaj dan 1999. godine u selu Meje, opština Đakovica, od strane srpskih snaga ubijeno ili se vode kao nestala 377 albanska civila, starosne dobi od 15 do 75 godina.\nOni su bili stanovnici Junika, Dečana i Đakovice.


Tužilaštvo TK potvrdilo optužnicu protiv Vesne Švancer\nOpćinski sud Tuzla potvrdio je optužnicu Tužilaštva Tuzlanskog kantona protiv Vesne Švancer (47) iz Zenice zbog postojanja osnovane sumnje da je kao dopredsjedavajuća Predstavničkog doma Parlamenta FBiH počinila krivično djelo udruživanje radi činjenja krivičnih djela, u sticaju s produženim krivičnim djelom zloupotreba položaja i ovlaštenja i krivično djelo prevara.\nOptužnica je potvrđena i protiv Azre Džafić (31) iz Visokog, vozačice u Parlamentu FBiH, zbog krivičnog djela udruživanje radi činjenja krivičnih djela i produženog krivičnog djela zloupotreba položaja i ovlaštenja.\nU optužnici je obrazloženo da je Švancer formirala udruženje, u kojem su bili Azra Džafić i još neke njima poznate osobe, kako bi u postupku dodjele i isplate nepovratne pomoći građanima i neprofitnim organizacijama u FBiH iz planiranih sredstava budžeta Predstavničkog doma Parlamenta FBiH, uslovljavali da im vrate veći dio isplaćenih sredstava.\nTako su Švancer i drugi članovi udruženja u periodu od marta 2016. do aprila 2018. godine u Sarajevu, Visokom, Tuzli i Koraju, vodeći se ličnim interesima, a ne interesima službe i građana FBiH i suprotno Poslovniku Parlamenta FBiH, kontaktirali građane i neprofitne organizacije, te obećavali, a Švancer i isplaćivala, nepovratnu pomoć u manjim iznosima, a većinu sredstava korisnici su vraćali Švancer ili članovima udruženja.\nU optužnici je navedeno da je Švancer, kao organizator udruženja, odobrila ukupno devet isplata korisnicima pomoći, u pet situacija građanima i u četiri neprofitnim organizacijama, koji su, uslovljeni od članova udruženja ili same Švancer, znatan dio isplaćenih sredstava njima i vratili. Tako je Švancer sebi ili članovima udruženja pribavila protupravnu imovinsku korist u ukupnom iznosu od 14.350 KM.\nAzri Džafić se optužnicom na teret stavlja da je učestvovala u četiri radnje uslovljavanja korisnika pomoći iz budžeta Predstavničkog doma Parlamenta FBiH.\nOptuženim Švancer i Džafić je, na prijedlog postupajućeg tužioca, Općinski sud Tuzla produžio mjeru pritvora, saopćeno je iz Odjela za odnose s javnošću Tužilaštva TK.\nVesna Švancer Tužilaštvo TK\nProširena istraga protiv Vesne Švancer, uhapšena i Azra Džafić\nVesna Švancer iza rešetaka narednih 30 dana\nPočelo 34. zasjedanje Kongresa lokalnih i regionalnih vlasti Evrope\n’Bh. Alkatraz’ će u maju primiti prve zatvorenike!\n"Plavi" će prezimiti iza gradskog rivala: Za neizbalansiranu ekipu drugo mjesto je optimum\nFK Velež: Bravo Kosta\nObjavljene nominacije za 77. Zlatni globus! I ove godine su žene "zakinute"\nPAROLA JE, SNAĐITE SE


Nisu čekali ni presudu za porodično nasilje… Grupa Kasabian otpustila pevača, kažu da mora da se leči | Headliner\nHome»Muzika»Nisu čekali ni presudu za porodično nasilje… Grupa Kasabian otpustila pevača, kažu da mora da se leči\nHeadliner.rs / 08/07/2020 /\t0\t/\t89\nTom Mejgan/Photo: facebookTom Meighan,\nTom Mejgan, pevač grupe Kasabian, proglašen je krivim za porodično nasilje. Optužen je da je 9. aprila napao bivšu verenicu Viki Ager a kažnjen je s 200 sati društveno korisnog rada koji mu, naravno, neće biti plaćen.\nNjegova advokatica Mipel Hejli rekla je kako Mejgan duboko žali zbog svog postupka, da se oseća poniženo i da ne krivi nikog osim sebe, dodajući kako ima problema s alkoholom.\nNapadu je svedočilo dete koje je nazvalo policiju i obavestilo ih o porodičnom nasilju i reklo kako žena viče “skloni se od mene”. Kada je policija stigla, Viki je bila “vidno uznemirena“ dok je Mejgan bio “agresivan i nije sarađivao“ pri čemu je policajac rekao kako bi se, po mirisu, reklo da je bio pod uticajem narkotika.\nDan pre objavljivanja sudske odluke, grupa Kasabian na Twitteru je objavila kako se razilazi sa svojim pevačem Tomom Mejganom. Naveli su kako se pevač “bori s ličnim problemima koji već neko vreme utieču na njegovo ponašanje i on sada želi svu energiju da usmeriti na vraćanje svog života u normalu”.\nOdlaskom Mejgana u grupi Kasabian, koja je osnovana 1997. godine, kao izvorni članovi ostaju gitarista Serđo Picorno i basista Kris Evdavrds. Bubnjar Jan Metjus grupi se pridružio 2004. godine.\nTags:Kasabiannasiljeotpuptenpevačporodično nasiljeTom MeighanTom Mejgan\nMajkl Mejers je opet preživeo... Pogledajte novi trejler za 12. nastavak "Noći veštica"\nŠta me snađe… “Masovna monodrama” Anđelke Prpić 18. februara u Banjaluci


Bio Groom Stain Free, 21 ml cena, cene Srbija, prodaja Beograd Novi Sad Niš\nBio Groom Stain Free, 21 ml cene\n, Krema za pokrivanje mrlja oko očiju pasa i mačaka, Uklanja mrlje, &štiti boju krzna od pomena nastalih pod dejstvom suza,,... specifikacija\n, Krema za pokrivanje mrlja oko očiju pasa i mačaka, Uklanja mrlje, &štiti boju krzna od pomena nastalih pod dejstvom suza,\nEPonuda nije internet prodavnica već Vam omogućava da brzo i lako nađete Bio Groom Stain Free, 21 ml po najjeftinijoj ceni. Naš cilj je da kupci budu što bolje informisani o ponudi Bio Groom Stain Free, 21 ml na tržištu Srbije. Vrlo lako nalazite željeni proizvod za kategoriju Zdravlje i higijena mačaka cene, ne morate da lutate od sajta do sajta za Bio Groom Zdravlje i higijena mačaka, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bio Groom Stain Free, 21 ml sa PRODAVCEM. EPonuda ne može da garantuje potpunu tačnost specifikacije i slika za Bio Groom Stain Free, 21 ml. Pre kupovine, podatke za Bio Groom Stain Free, 21 ml proverite na sajtu PROIZVOĐAČA.


Krivična prijava protiv Vulina zbog otkaza\nBeogradski glas (Beta) – Vojni sindikat Srbije (VSS) saopštio je da su njihovi advokati podneli krivične prijave protiv ministrа odbrаne Aleksаndrа Vulinа i svih člаnovа vojnih disciplinskih orgаnа Generаlštаbа Vojske Srbije i Ministаrstvа odbrаne, jer su „neosnovаno i nezаkonito disciplinski gonili predsednikа sindikata nakon nаkon istupаnjа u jаvnosti“.\nVojni sindikat Srbije tužio je Vulina zbog ometаnja i sprečаvаnja sindikаlnog delovаnjа u Vojsci Srbije, tokom celog ministаrskog mаndаtа, а oficire iz disciplinskih orgаnа, prvostepenog i drugostepenog Vojnog disciplinskog sudа zbog sumnje da su zloupotrebili službeni položаj.\n„Nesporno je dа su postupcimа ministrа i prijаvljenih oficirа, u Ministаrstvu odbrаne i Vojsci Srbije, nа nаjgrublji nаčin prekršene slobode i prаvа koje jemči Ustаv, medjunаrodne konvencije i zаkoni, pа očekujemo dа jаvno tužilаštvo pokаže dа je nezаvisno i detаljno ispitа nаvode iz ovih krivičnih prijаvа, а potom preduzme sve dа se počinioci ovih krivičnih delа procesuirаju i kаzne u sklаdu sа zаkonom“, navodi se u saopštenju VSS.\nKako je navedeno, Antić je osudjen zbog disciplinskih prestupa „učestvovanje u protivpravnim sindikalnim aktivnostima“ u produženom trajanju, iz člana 149. tačka 27 Zakona o Vojsci Srbije, i „povrede načela nepristrasnosti ili političke neutralnosti“ iz člana 149. tačka 26 Zakona o Vojsci Srbije.\n„Predsednik opštine Grocka naredio da mi zapale kuću, angažovao ljude da me ubiju“


Šarčević o reformi obrazovnog sistema na KiM - B92\nArhiva » Vesti » B92 23.01.2018\nŠarčević o reformi obrazovnog sistema na KiM\nMinistar prosvete, nauke i tehnološkog razvoja Mladen Šarčević posetiće uskoro škole u metohijskim enklavama i Biničkom Pomoravlju.\nB92 utorak, 23. januar 2018. | Â Tanjug\nU posetu ide kako bi se, kaže, organizovala nova odeljenja, uvelo dualno obrazovanje, rešio problem viškova zaposlenih u školama, ali i "uozbiljio univerzitet u Kosovskoj Mitrovici".\nU februaru će posetiti Gnjilane, Kamenicu, Šilovo i Ranilug i okolna mesta, jer, kaže, tu je školska uprava "na tankim nogama".\nNavodi da je dogovor s predsednikom Aleksandrom Vučićem da se razgovara i o prištinskom univerzitetu čije je sedište u Kosovskoj Mitrovici, gde je nakon konkursa postavljen novi rektor.\n"Imamo nameru da uozbiljimo rad Prištinskog univerziteta, da se smanji broj takozvanih vikend profesora, da se taj univerzitet mnogo više poveže sa drugim univerzitetima u svetu i da se poboljša kvalitet nastave, a ja mislim da je rektor Rade Grbić neko ko to može da ispuni", kazao je Šarčević Tanjugu.\nDodaje da će prvi sastanak tokom obilaska ustanova u južnoj srpskoj pokrajini biti s direktorima srednjih škola, koji, kako kaže, uz organizovanje novih odeljenja moraju da odrede dualne modele obrazovanja, ali i da obezbededa se pomogne stanovništvu koje živi u teškim uslovima.\nPodseća da je ministar poljoprivrede Branislav Nedimović imao plan da Srednja poljoprivredna škola u Lešku počne da primenjuje model dualnog obrazovanja na određenim farmama.\n"Imamo ideju da tamo 'guramo' farmu kokošaka nosilja i pilića, kako bi omladina mogla malo da se specijalizuje", kazao je Šarčević te dodao da se slaže s konstatacijom predsednika Vučića da je korist višetruka ukoliko se ljudi na KiM obuče da sami započnu posao.\nOn primećuje da je poseta Vučića Kosovu i Metohiji inicirala mnoge ljude koji žele pomognu srpskom stanovništvu, a da je njegovo ministarstvo u tom smislu rešilo da organizuje donatorsko veče 30. janunara u beogradskom hotelu "Palas".\nOn je podsetio da postoje grantovi od 100 do 500 hiljada dinara koji bi se mogli koristiti za popravku kombi vozila za prevoz školaraca, nabavku nekoliko elektronskih školskih tabli i slično, a posebno je naglasio da je svoju pomoć već najavilo nekoliko velikih kompanija.\nGovoreći o reformi obrazovnog sistema na KiM, Šarčević je naveo da je nekoliko ustanova uključeno u digitalni sistem elektronskog dnevnika, te da Ministarstvo prosvete nastoji da "oživi" istočni deo južne pokrajine, pošto je tamo došlo do promene rukovodstva školske uprave.\nS obzirom na to da je veliki broj Srba na KiM zaposlen u zdravstvu i školstvu, ministar ukazuje da je obrazovni sistem uvek u centru pažnje naših sunarodnika u pokrajini, te poručuje da je namera Ministarstva prosvete da pomogne u što većoj meri toj kategoriji društva.\n"Imamo i nameru da ih nateramo da što kvalitetnije rade, jer smo deo istog obrazovnog sistema, a obrazovanje na KiM je rezolucijom 1244 Saveta bezbednosti pripalo Srbiji. Sa ljudima iz obrazovnog sektora na KiM imamo veoma dobre odnose, ja ih često posećujem, razgovaramo o svim problemima, a njih ima mnogo", navodi Šarčević.\nNaročito je, dodaje, mnogo problema u enklavama, posebno u Metohiji, jer tamo žive "male grupe sa malim brojem dece koji imaju velike bezbednosne probleme".\n"Teško je voditi razgovor o nekom redu kada imate saosećanje da tu treba mnogo više pomoći", primetio je.\nInače, Šarčević je ranije u intervjuu za Tanjug kazao da ima oko 360 prognanih Srba sa KiM koji su nekada radili u obrazovnom sistemu i koji imaju poseban status. Oni su, dodao je, godinama primali naknadu od osam hiljada dinara mesečno, a da pri tome nisu nigde radili.\nŠarčević je tada rekao da bi ta kategorija ljudi trebalo da bude raspoređena na nova radna mesta, kao i da će neki, koji tako odluče, moći da se prijave za otpremnine.\nTaj broj se u međuvremenu smanjio i sada ih je manje od 60, objašnjava ministar, ali napominje da su novim sistemskim zakonom sve kategorije "viškova" dovedene u situaciju da moraju da počnu da rade.\n"Oni su se mahom uklopili u kategoriju 'viškova', a ponuđeni posao ne može da se odbije", poručio je ministar.\nŠarčević: Smanjićemo broj vikend profesora na KiM\nVečernje novosti utorak, 23. januar 2018.\nŠarčević: Smanjićemo broj vikend profesora na Kosovu i Metohiji\nDnevnik utorak, 23. januar 2018.\nMinistar: Smanjićemo broj vikend profesora na KiM\nRTV utorak, 23. januar 2018.\nRTS utorak, 23. januar 2018.\nŠarčević: Uozbiljićemo obrazovanje na KiM i smanjiti broj "vikend profesora"\nBlic utorak, 23. januar 2018.\nŠarčević: Dualno i na KiM, uozbiljiti Univerzitet\nMondo utorak, 23. januar 2018.\nKosovska Mitrovica Ministar prosvete Aleksandar Vučić Mladen Šarčević Prosveta\nPojačan saobraćaj na putevima širom Srbije\nSusret sa istorijom: Bacanje Srba u more, ništa novo za Split\nDodik uputio telegram saučešća porodici i rekao ove snažne reči o Šabanu Šauliću!\nAlo pre 37 minuta\nU „Spomen sobi – Kosmetske žrtve“ obeleženo 11 godina od proglašenja tzv. nezavisnosti Kosova


Horst Zehofer, prvi čovek Hrišćansko socijalne unije\nNemački ministar unutrašnjih poslova i šef Hrišćansko socijalne unije Bavarske (CSU) Horst Zehofer rekao je danas da je odložio svoju ostavku, koju je ranije najavio zbog neslaganja sa politikom nemačke kancelarke Angele Merkel prema migrantima.\nZa ponedeljak popodne je najavljen njihov novi susret u poslednjim pokušaju da se sačuva koalicija. Iako obe strane ističu da su za dogovor, procenjuje se da su male šanse da će do njega i doći.\n"Rekao sam da ću podneti ostavku na obe funkcije. Načinili smo još jedan korak u pravcu postizanja kompromisa sa Hrišćansko demokratskom unijom (CDU). O svemu ostalom biće odlučeno nakon razgovora sa CDU", rekao je Zehofer na konferenciji za novinare.\nOn je najavio nove razgovore sa CDU tokom dana u "nadi da će biti postignuto uzajamno razumevanje".\n"Učinili smo sve na izgradnji mostova i uradićemo ćemo sve da savez (CDU/CSU) ostane na okupu", izjavio je u ponedeljak ministar ekonomije Peter Altmajer, blizak saveznik kancelarke Merkel.\nRaspad 70 godina stare konzervativne alijanse lišio bi njenu vladu parlamentarne većine i ugrozio trostranačku koaliciju, u kojoj je i Socijaldemokratska partija (SPD).\nNapredak EU o migracijama, ključnom pitanju za Merkel\nU slučaju pada Vlade, opcija je manjinski kabinet ili novi izbori, što bi dodatno politički uzdrmalo Nemačku s obzirom da je nakon prošlogodišnjih izbora nekoliko meseci trajali meseci zbog blokade u formiranju parlamentarne većine.\nMeđutim, bez obzira na današnje pregovore male su šanse da dođe do kompromisa, navode agencija Asošiejted pres i BBC.\nLokalni mediji objavili su ranije da je Zehofer izrazio želju da se povuče i sa pozicije ministra i šefa CSU zbog neslaganja sa Merkelovom.\nOn je dao rok Merkelovoj da do kraja juna zaustavi priliv migranata u Nemačkoj, ili će se suočiti sa padom Vlade.\nBavarska ne želi da ugrozi stabilnost Vlade Nemačke\nBavarska ne želi da ugrozi stabilnost Vlade Nemačke, rekao je danas premijer ove pokrajine Markus Šeder.\n"Uvek smo želeli dogovor. Postoje mnoge opcije – uključujući i one koje smo predložili – da se postigne kompromis. Za nas je to zaista odlučujuće i nadamo se da je još moguće. Jedna stvar je jasna: Stabilnost vlade se, što se tiče nas, ne dovodi u pitanje. Raspad saveza CSU i CDU nije pravi put. Unutar vlade može se više postići nego izvan nje."\nIstovremeno, funkcioneri CSU su optužili Merkel da je odbila nekoliko predloga za kompromis kako bi se prevazišle razlike između dve partije.\nHans-Peter Fridrih, član najužeg rukovodstva CSU, kazao je da kancelarkino odbijanje ovih predloga sugeriše da bi ona želela da Zehover ode.\n"Sada zavisi kakve će zaključke izvući Horst Zehover. Njena pozicija podstiče sumnje da bi ona bila srećna da Zehover ode", rekao je Fridrih za nemački javni radio.\nDa li Merkel želi Zehoverov odlazak?\nMeđutim, drugi funkcioneri CSU, uključujući i šefa parlamentarne grupe ove partije Aleksander Dobrindt su protiv povlačenja Zehovera. "To je odluka koju jednostavno ne mogu da prihvatim", istakao je Dobrindt.\nZehover je rekao na sastanku rukovodstva CSU u nedelju da su razgovori sa Merkelovom dosada bili bezuspešni, uključujući i njihov poslednji susret u subotu.\nLokalni mediji su ranije javili da je Zehofer rekao na zatvorenom sastanku vrha stranke da će radije podneti ostavku na obe pozicije nego da popusti u sporu sa Merkelovom u vezi sa migrantima.\nMeđutim, kako prenosi BBC, istraživanja javnog mnjenja pokazuju da su Bavarci zadovoljniji sa politikom Angele Merkel nego lidera CSU, što slabi Zehoverovu poziciju.\nList "Špigl" objavio je da Zehofer ima nekoliko opcija - ili da ostane pri svom stavu čime rizikuje raspad koalicije sa Merkelovom - ili da popusti čime može da nanese štetu kredibilitetu stranke.\nKao treća opcija, lider CSU ponudio je ostavku kako bi dobio veću podršku članova stranke za svoju strategiju.\nZehofer, čiju partiju na jesen očekuju pokrajinski izbori u Bavarskoj, zapretio je da će sa nemačkih granica vratiti migrante čiji su zahtevi za azil odbijeni ili koji su podneli zahteve u nekoj drugoj zemlji EU.\nU rukovodstvu CSU postoje razlike kako da sa suoče sa ultradesničarskom Alternativom za Nemačku (AfD), kojoj migrantska kriza itekako ide u prilog.\nOn je ranije upozorio da ukoliko Merkelova ne izađe sa zadovoljavajućim rešenjem na nivou EU za pitanje migranata, da će iskoristiti svoja ovlašćenja kako bi osigurao da lica koja su zatražila azil u državama koje nisu zemlje njihovog prvog ulaska budu vraćeni sa granice.\n"Jedino možemo da zaključimo da svo dostignuće Šengena – a to je sloboda kretanja – može biti ugrožena, ako ne bude sporazuma na nivou EU. Zato je tako važno zajedničko delovanje, jer pitanje migracija može podeliti Evropu. To sam mnogo puta naglasila."\nMerkel: Učinili smo ustupke CSU\nHriščansko demokratska unija (CDU) Angele Merkel usvojila je u nedelju veče rezoluciju kojom se podržava njena migrantska politika. Generalna sekretarka ove partije Anegret Kramp-Karenbauer ističe da je nužno evropsko rešenje za problem migracija.\nMerkelova je kazala u nedelju za nemački ZDF da je učinila ustupke Zehoveru.\n"Sveukupno, dogovorili smo se to što CSU traži – to je moje lično mišljenje, ali CSU mora sam da odluči". Ona je izrazila uverenje da dve partije mogu da nastave zajednički rad "zato što smo uspešna priča za Nemačku".\nOna je dodala da su se vlade u Atini i Madridu saglasile da prihvate migrante zaustavljene na bavarsko-austrijskoj granici za koje je dokazano da su na putu ka EU najpre ušli u Grčku i Španiju.\n"Shvatam zabrinutost da se mora uspostaviti više reda kada je reč o takozvanoj sekundarnoj imigraciji (između članica EU), naročito u slučaju kontrole na granicama. Dogovorila sam se sa Grčkom da imigranti koji su registrovani u ovoj zemlji – a to je glavni koridor migracija na takozvanoj 'Balkanskoj ruti' – da budu vraćeni u Grčku, bez, u stvari, dolaska u Nemačku."\nTakođe, Vlada u Berlinu je postigla sporazum sa 14 članica EU da prihvate migrante koji su stigli u Nemačku. Među potpisnicima su: Belgija, Danska, Estonija, Finska, Francuska, Litvanija, Latvija, Luksemburg, Holandija, Portugalija i Švedska.\nOna smatra da je novi plan koji su postigli lideri EU na samitu na samitu krajem prošle sedmice, te sporazum koji je postigla s ključnim državama o pitanju migracija mogu da reše poteškoće u njenoj vladajućoj koaliciji.\nMeđutim, pomenuti sporazumi nisu zadovoljili Zehofera.\nPolitička kriza u Nemačkoj je poslednji pokazatelj rastućih podela u EU između onih koji se zalažu za politiku otvorenih granica i političara koji teže da se ograniči broj migranata koji stižu na stari kontinent. Zemlje, poput Češke republike, Mađarske i Poljske, saopštile su da nisu deo paketa koji je potpisala Vlada Nemačke o preuzimanju migranata.\n"Nemačka nam se nije obratila. U ovom trenutku ne bih ratifikovao takav dokument…Ne planiramo pregovore, nema razloga za to. Odlučno to odbacujemo", izjavio je češki premijer Andrej Babiš.\nMeđutim, Merkelova je rekla da je reč o nesporazumu u razgovorima sa ove tri zemlje. "Mi ćemo nastaviti dijalog, definitivno je bilo reči o tome. Nismo postigli nikakav sporazum, ali smo postigli uzajamno političko razumevanje o ovom pitanju."\nZbog turbulencija u Vladi u Berlinu, ključni nemački indeksi su pali u ponedeljak za jedan odsto a i evro je pod pritiskom.


Strateški plan za saradnju sa dijasporom - okvir za unapređenje i razvoj odnosa\n02/06/2020 | 09:11 ⇒ 10:17 | Izvor: RTRS\nMinistar za evropske integracije i međunarodnu saradnju Republike Srpske Zlatan Klokić rekao je u našem Јutarnjem programu da je cilj Strateškog plana za saradnju sa dijasporom unapređenje i razvoj odnosa sa dijasporom na institucionalnom nivou.\nKlokić je rekao da ovaj dokument predviđa značajno unapređenje i razvijanje odnosa koje treba da se odvija na institucionalan, sveobuhvatan i koordinisan način.\nNaveo je da Plan predviđa jačanje saradnje kroz unapređenje i podizanje kvaliteta komunikacije sa dijasporom, podizanja svijesti u domaćoj javnosti o značaju dijaspore, očuvanje nacionalnog identiteta putem zaštite kulturnog i duhovnog identiteta, te promociju kulturnih dostignuća Republike Srpske.\nKlokić je rekao da je jedan od najznačajnijih ciljeva ekonomska saradnja i povezivanje, kako bi se podstakao ekonomski i privredni razvoj i razmjena. Dodao je da Strateški plan predviđa i saradnju u oblasti nauke i inovacija, te oblastima omladine i sporta.\nKlokić je rekao da je Ministarstvo za evropske integracije i međunarodnu saradnju, u koordinaciji sa drugim ministarstvima, u obavezi da izradi Akcioni plan za sprovođenje pomenutog plana, koji će definisati konkretne korake i mjere koje će pojedinačne institucije preduzimati kako bi se ostvarili postavljeni ciljevi.\nŠef Predstavništva Republike Srpske u Austriji Mladen Filipović rekao je da je Strateški plan za saradnju sa dijasporom veoma značajan, te da su predstavništva Srpske imala priliku da doprinesu izradi ovog dokumenta kao institucionalnog okvira za djelovanje.\n- Nama je bilo značajano da se u ovu strategiju unese značaj kluture, jezika i ćiriličnog pisma, što mi već duže vrijeme sprovodimo, ne samo kroz otvaranje škola srpskog jezika već i kroz očuvanje tradicije - rekao je Filipović za RTRS.\nOn je istakao značaj privredne saradnje, navodeći da u toj oblasti Predstavništvo Republike Srpske u Austriji ima aktivnu ulogu, ne samo u odnosima sa austrijskim privrednicima, već i sa dijasporom koja investira u Srpsku.\nFilipović je naglasio da ovaj plan stvara okvir za djelovanje, posebno u privlačenju investicija.


Stiže nova ekspanzija za Destiny 2 – Tegla\nStiže nova ekspanzija za Destiny 2\nNakon skoro pet meseci od izlaska Curse of Osiris ekspanzije za Destiny 2 stiže nam nova pod nazivom Warmind, koja je imala zvanično uživo predstavlajnje 24. aprila na Twitch kanalu.\nNova ekspanzija odvodi Anu Bray, za koju su Guardiani mislili da je davno izgubljena, na crvenu planetu ispod ledenih glečera. Kao što zakljulujete cela eklspanzija će se odvijati na lokaciji Hellas Basin na Marsu, a glavni protivnici bit će rasa Hive.\nOčekujte i nove misije i aktivnosti, a ekspanzija donijesi i neke važne promeene u PvP mod igre i novo oružje i opremu.\nLjubitelji ove igre mogu da očekuju Warmind 8. maja, a uzbudljivi dodatak će biti dostupan za PlayStation®4, Xbox One i PC platformu.\nTakođe, dolazak ekspanzije označava početak treće sezone gde nas očekuje mogućnost stvaranja privatnih mečeva, više prostora u vaultu, a igrači dobijaju besplatno Crucible mape i mape iz Curse of Osiris. U septembru, kada će se obeležiti godinu dana postojanja igre, stižu nove kolekcije sa opremom izmene u slotovima za oružja i dosta toga što će biti i naknadno otkriveno.


URBEL - Važeći planovi\nU procesima pripreme i realizacije dokumenata prostornog i urbanističkog planiranja Urbanistički zavod Beograda izrađuje planska dokumenta, odnosno prostorne i urbanističke planove.\nProstorni planovi (PP)\nGeneralni urbanistički plan (GUP) se donosi kao strateški razvojni plan, sa opštim elementima prostornog razvoja, za naseljeno mesto koje je sedište jedinice lokalne samouprave koje ima preko 30.000 stanovnika.\nPlan generalne regulacije (PGR) se obavezno donosi za naseljeno mesto koje je sedište jedinice lokalne samouprave, a može se doneti i za druga naseljena mesta na teritoriji opštine, odnosno grada, odnosno grada Beograda, kada je to predviđeno prostornim planom jedinice lokalne samouprave. Za jedinice lokalne samouprave za koje se po Zakonu donosi generalni urbanistički plan, planovi generalne regulacije se obavezno donose za celo građevinsko područje naseljenog mesta, po delovima naseljenog mesta.\nPlan detaljne regulacije (PDR) se donosi za delove naseljenog mesta, uređenje neformalnih naselja, zone urbane obnove, infrastrukturne koridore i objekte i područja za koja je obaveza njegove izrade određena prethodno donetim planskim dokumentom. Plan detaljne regulacije za izgradnju objekata komunalne i energetske infrastrukture može se izuzetno doneti i kada prostornim planom jedinice lokalne samouprave njegova izrada nije određena.\nU zavisnosti od zakona iz oblasti planiranja i uređenja prostora koji su kroz vreme davali različite nazive ovoj vrsti plana, kao i od važećih planova višeg reda, u Beogradu je trenutno na snazi i sprovode se u celosti ili u delovima oko 600 planova koji sadržinski imaju veoma slične elemente a nose različite nazive: detaljni urbanistički plan, regulacioni plan, plan detaljne regulacije.\nPretraga i pregled celokupne teritorije grada Beograda po kriterijumu ulice i kućnog broja sa granicama važećih detaljnih urbanističkih planova dostupna je u GIS aplikaciji, a drugi važeći planovi i ostali projekti se nalaze u Biblioteci planova.\nPP, GUP, PGR, studije i projekti\nPregled urbanističkih planova


Skup podrške francuskom satiričnom listu Šarli Ebdo.\nIspred Francuskog kulturnog centra u Beogradu večeras je održan skup podrške i solidarnosti sa novinarima i karikaturistima koji su ubijeni u terorističkom napadu na list Šarli Edbo u Parizu.\nKao i širom sveta i u Srbiji je danas izražena snažna podrška i saosećajnost sa žrtvama teškog terorističkog napada na satirični nedeljnik Šarli Ebdo u Parizu. U centru Beograda je održan skup podrške poginulima u Parizu.\nIspred Francuskog kulturnog centra u Beogradu večeras je održan skup podrške i solidarnosti sa novinarima i karikaturistima koji su ubijeni u terorističkom napadu na list Šarli Edbo u Parizu. Prostest je organizovalo Nezavisno udruženje novinara Srbije, skup je počeo minutom ćutanja za žrtve napada na redakciju francuskog satiričnog nedeljnika, novinari su razvili transparent na kojem je pisalo: Stop ubijanju novinara, a učesnici su palili sveće koje su sačinile natpis: "Je suis Charlie":\n"Ovo nije samo pucanj u naše kolege, već i u demokratiju, slobodu izražavanja i naše pravo da obaveštavamo građane o svemu što se dešava u svetu. Podsetiću vas, u prošloj godini je ubijeno 118 novinara – zausta-vimo nasilje nad novinarima, pokažimo da smo solidarni", poručio je Vukašin Obradović, predsednik NUNS-a.\nOtpravnik poslova francuske ambasade u Beogradu Fransoa Bone je, povodom tragedije u Parizu ocenio da je napad na nedeljnik Šarli Ebdo jedan od najgorih i najnasilnijih u Francuskoj u proteklih nekoliko decenija. Kako je rekao Bone, ovaj satirični časopis nije slučajno odabran za napad, jer su nedeljnik i njegovi novinari poznati kao borci protiv svih vrsta ekstremizma i netolerancije. Takav uređivački stav bio je nepodnošljiv onima koji su odgovorni za napad u kojem je ubijeno 12 ljudi, rekao je Bone:\n"Ovo je tragedija za porodice ubijenih i za celu Francusku, ali je još više tragedija za slobodu izražavanja i slobodu medija."\nU ambasadi Francuske u Beogradu danas je otvorena knjiga žalosti povodom terorističkog napada na redakciju nedeljnika Šarli Ebdo, a ministar spoljnih poslova Srbije Ivica Dačić je upisujući se u knjigu žalosti iz-razio saučešće povodom gnusnog terorističkog napada u Parizu. Predsednik SDS-a Boris Tadić je, uz osudu napada, napisao da napad na Šarli Ebdo predstavlja ne samo ugrožavanje bezbednosti građana Evrope, nego i napad na ljudske slobode i slobodu izražavanja.


Sezona za ASK Lein racing i srpske takmičare Milovana Mikicu Vesnića i Mladena Lalušića uskoro počinje[divider]\n„Oduševljen sam pre svega konfiguracijom staze ali i celom infrastrukturom. Ljubazni domaćini su nam u svakom pogledu izašli u susret.“ – izjavio je Milovan Vesnić – „Ovo je su moji prvi pravi kilometri za volanom Seat Leon Racera. Žao mi je što nismo dobili nov automobil jer bi nam to mnogo značilo u pripremi setapa za prvu trku koja je na programu predstojećeg vikenda. Ipak nakon godina u STW automobilu a zatim u BMW-u novi koncept trkačkih vozila koji se forsira poslednjih godina je nov za mene tako da je ovo iskustvo izuzetno dragoceno. Naravno akcenat ekipe je bio na Mladenu koji sezonu počinje od samog početka.“\nI mlađi član ekipe zadovoljan je prvim izlaskom na stazu u sezoni 2016 –\n„Nakon zimske pauze ulazak u vozačku kondiciju izuzetno je bitan. Postepeno smo pojačavali tempo i zadovoljan sam postignutim vremenima. Uz Mikicine savete mislim da ćemo biti spremni za prvu trku i pored toga što novi Seat dobijamo tek u sredu. Po svim pričama automobil se na stazi ponaša potpuno drugačije od stare specifikacije i nemamo previše vremena da se upoznamo sa njim. U svakom slučaju sa nestrpljenjem očekujem da sednem u novog Seata i start moje prve kompletne sezone ETCC-a.“\nTagovilein mikica vesnic Mladen Lalušić racing Serbia srbija team\n„MADAM BATERFLAJ“ U BIOSKOPU CINEPLEXX


IZGUBLJENA CAST 66 EPIZODA ONLINE\nKrug – epizoda 9 Dodato ponedeljak, 14 januar Ptica ranoranilica – epizoda 27 – najava Dodato nedelja, 20 januar Ne placi mama – epizoda 10 Dodato utorak, 08 januar Povezanost – epizoda 1 Dodato petak, 11 januar Osvojili su Mediteran, regiju Crnog mora, Balkan, Kavkaz i Mezopotamiju pa su trazili nova podrucja za okupaciju. Ko nije voleo – epizoda 1 Dodato utorak, 22 januar Povezanost – epizoda 3 Dodato petak, 25 januar Prati izlazak svake epizode!\nVelicanstveni duo – epizoda 9 Dodato subota, 12 januar Mladi par koji sanja o braku prikrivaju svoj identitet kako bi pobegli od prokletih. Istanbulska Nevesta – epizoda 68 – Najava Dodato subota, 19 januar Istanbulska Nevesta – epizoda 68 Dodato ponedeljak, 21 januar Serija Sokolov breg – Sahin Tepesi govori o nemogucoj ljubavi mladih ljudi cije porodice su ozbiljno neprijateljski nastrojene jedna prema drugoj. Ptica ranoranilica – epizoda 27 – najava Dodato nedelja, 20 januar\nBarca i MKC su prinudjeni da rade zajedno na zadatku zaplene droge. Serija Sokolov breg – Sahin Tepesi govori o nemogucoj ljubavi mladih ljudi cije porodice su cxst neprijateljski nastrojene jedna prema drugoj.\nKada Sinem sazna da u tom magazinu traze uposlenika, ona odmah podnese zahtijev za posao, i tu pocinje ova prica. Povezanost – epizoda 2 – najava 2 Dodato ponedeljak, 14 januar Velicanstveni igubljena – epizoda 9 Dodato epizoca, 12 januar Ertugrul – epizoda Dodato nedelja, 30 decembar Vlasnik magazina, Aziz bey, ima dva sina: Istanbulska Nevesta – epizoda 68 Dodato ponedeljak, 21 januar Osvojili su Mediteran, regiju Crnog mora, Balkan, Kavkaz i Mezopotamiju pa su trazili nova podrucja za okupaciju.\nKo nije voleo – epizoda 1 Dodato utorak, 22 januar Krug – epizoda 9 Dodato ponedeljak, 14 januar Obecanje – epizoda 66 Dodato Pre 4 nedelje. Ne placi mama – epizoda 10 Dodato utorak, 08 januar Ptica ranoranilica – epizoda 27 – najava Dodato nedelja, 20 januar Zena – epizoda 45 – najava Dodato ponedeljak, 21 januar Povezanost – epizoda 3 – najava Dodato utorak, 15 januar Zena – epizoda 44 Dodato nedelja, 30 decembar Saznaje da je upisao zeljeni fakultet i odlazi tamo pun ocekivanja.\nLitar suza – epizoda 1 Dodato sreda, 16 januar Zena – epizoda 46 – najava Dodato ponedeljak, 21 januar Ptica ranoranilica – epizoda 26 – Kompletna epizoda Dodato sreda, 02 januar Mladi par koji sanja o braku prikrivaju svoj identitet kako bi pobegli od prokletih.\nSEVER JUG – TURSKA TV SERIJA\nLitar suza se opustajuca turska serija. Ne pustaj mi ruku – epizoda 24 Dodato petak, 25 januar Cukurova – epizoda 17 – najava Dodato ponedeljak, 21 januar Serija Zena, na turskom Kadin, govori o putu mlade majke sa svojom decom i borbi koja ih ceka na tom ptut. Povezanost – epizoda 3 Dodato petak, 25 januar Litar suza – epizoda 2 Dodato sreda, 16 januar Prati izlazak svake epizode!\nNe placi mama – epizoda 11 Dodato petak, 11 januar Oba brata ce se zaljubiti u Sanem. Srce mafije – epizoda 76 Dodato utorak, 22 januar Cukurova – epizoda 16 – najava Dodato ponedeljak, 21 januar Istanbulska Nevesta – epizoda 68 – Najava Dodato subota, 19 januar Krug – epizoda 8 Dodato ponedeljak, 14 januar Velicanstevni duo Muhtesem Ikili je adaptacija cuvenog americkog filma Tango i Kes.\nPovezanost – epizoda 1 Dodato petak, 11 januar


Snažan oporavak evropskih berzi na isteku godine\nTanjug 29. decembra 2020. 16:27\nLONDON – Evropske berze su danas nastavile rast jer su trgovinski sporazum o Bregzitu, američki paket ekonomskih olakšica i evropska maratonska kampanju vakcinacije protiv kovida-19 učinile izglede globalnog rasta u 2021. godini svetlijim.\nPanevropski indeks STOKS 600 porastao je peti dan uzastopno, i to za 1,2 posto, dostižući nov 10-mesečni maksimum, izveštava Rojters.\nBritansko tržište kapitala je ostvarilo još bolji rezultat, pri čemu je indeks najlikvidnijih akcija FTSE 100 skočio za 2,6 procenata prvog dana trgovanja posle potpisivanja trgovinskog sporazuma o Bregzitu između Britanije i Evropske unije prošlog četvrtka.\nAkcije AstraZeneke su uzletele za 4,7 odsto na vest da se očekuje da će britanska vlada u roku od nekoliko dana odobriti hitnu upotrebu njihove vakcine protiv koronavirusa.\nFunta je takođe blago ojačala, ali investitore brine sama okosnica trgovinskog sporazuma koja, po njima, Britaniju udaljava više od EU nego što se verovatno očekivalo 2016. godine.\nNemački indeks DAKS napredovao je za 0,5 posto, nastavljajući rekordnu seriju uspona nakon što su se indeksi na Vol Stritu vinuli do najviših nivoa svih vremena u nadi da će dugo očekivani američki korona paket pomoći biti povećan. Predstavnički dom je kasno sinoć izglasao povećanje iznosa novčane pomoći građanima sa 600 na 2.000 dolara.\nJačanju DAKS indeksa je najviše doprinela softverska grupa SAP, čije su akcije registrovale rast vrednosti od 2,2 procenta, jer je njena kompanija Kvaltriks Internešenal podnela u SAD zahtev za Inicijalnu javnu ponudu, odnosno za izlazak na američku berzu.\nSilovit skok cena su zabeležile i kompanije iz sektora putovanja i razonode, pri čemu su TUI, Lufthanza i vlasnik Britiš Ervejza, IAG, ojačali između 3,3 i 10,4 procenta.


Nedeljni horoskop od 31. januara do 6. februara - Harper‘s Bazaar\nNedeljni horoskop od 31. januara do 6. februara\nVeć na početku nedelje možete očekivati dosta novina na mnogim poljima vašeg života koje će izuzetno uticati na predstojeće dane. Fokus na polju karijere i uspehu je ono ka čemu će vaša energija ići, dok ćete od kolega moći da očekujete više podrške i mnogo više angažovanja. Pojedini pripadnici ovog znaka dobiće nove poslovne ponude i projekte koji mogu oblikovati njihovu karijeru, ali i lansirati je u željenom smeru.\nZagrevanje na startnoj poziciji je baš onako kako se vi osećate. Spremni ste da se upustite u nove izazove i da prošlost sa kojom ste do nedavno bili opterećeni ostavite iza sebe. Umesto prilagođavanja situaciji i ljudima, najbolje što za sebe možete učiniti sada je da pronađete ono što vašu sreću uvećava i produbljuje i da konačno napravite prve ozbiljne korake ka tome. Podršku partnera imate, ali i nebo je tu da vas podrži u predstojećim akcijama.\nNapravite pauzu i zastanite na nekoliko trenutaka pre nego što rešite da se upustite u nove avanture. Iskoristite predstojeću sedmicu da se izborite sa nekim nerazrešenim emocijama koje vas sputavaju na svakodnevnom nivou. Zauzeti Blizanci mogu iskusiti turbulencije u odnosu sa partnerom, kada će biti potrebno da mu i kažete sve ono što skrivate i čega se pribojavate. Potraga za rešenjem je jedina logična solucija. Okružite sebe ljudima koji vas intelektualno stimulišu i dozvolite sebi rast u svakom pogledu.\nVikend horoskop od 01. do 04. jula\nNedeljni horoskop od 1. do 8. novembra\nKoga čekaju novine na ljubavnom polju...